કેરીની બરફી … – "દાદીમા ની પોટલી"….\nકેરીની બરફી …\nગરમીની સીજન એટલે ફળોના રાજા કેરીની સીજન .. કેરીની સીજનમાં જો કેરીની બરફી ખાવા મળે તો કેવી મજા આવે. તાજી પાકેલી કેરીના પલ્પમાંથી અથવા પ્રિઝર્વ કરેલ કેરીના પલ્પના ટીનમાંથી આ બરફી બનાવી શકાય છે. તેનો સ્વાદ તમને અને તમારા પરિવારને ખૂબજ પસંદ આવશે.\n૨ કપ કેરીનો પલ્પ\n૧૫૦ ગ્રામ ખાંડ (૩/૪ – કપ )\n૧૦૦ ગ્રામ ચણાનો લોટ (૧-કપ)\n૭૫ ગ્રામ દેશી ઘી (૧/૩ – કપ)\n૧૫ નંગ કાજુ (નાના કટકામાં સમારી લેવા)\n૧૦-૧૨ નંગ પીસ્તા (કાતરીની જેમ સમારી લેવા)\n૫ નંગ નાની એલચી (ફોલીને દાણાનો ભૂકો કરી લેવો)\nમોટી- ૨-નંગ કેરી લઇ અને તેમાંથી ૨ – કપ કેરીનો પલ્પ (રસ) તૈયાર કરવો.\nકાજુને નાના ટુકડામાં સમારી લેવું.\nએલચીને ફોલી ને દાણાનો ભૂકો કરી લેવો.\nએક કડાઈમાં ઘી નાંખી અને ગરમ કરવું, ઘી ગરમ થઈને પીગળે એટલે તૂરત જ ચણાનો લોટ તેમાં નાખવો અને લોટને બ્રાઉન કલર થાય ત્યાં સુધી ધીમા કે મધ્યમ તાપે ક્ડાઈમાં ચોંટી ન જાય તેમ સારી રીતે શેકવો. લોટ શકાઈ જ્શે એટલે તેમાં સુગંધ છૂટશે. શેકાઈ ગયા બાદ લોટને એક કાચના વાસણમાં કાઢીને અલગથી સાઈડમાં રાખવો.\nકેરીનો પલ્પ અને ખાંડ ને ભેગા કરી અને કડાઈમાં નાંખવા અને તેને પાકવા દેવા. ધીરે ધીરે ચમચાની મદદથી હલાવતાં રેહવું. ખાંડ ઓગળીને મિક્સ થઇ ગયા બાદ, કેરીના પલ્પને ઘટ થવા દેવો.\nકેરીનો પલ્પ ઘટ થઇ ગયા બાદ, શેકેલો ચણાનો લોટ જે અલગ રાખેલ તેને આ ખાંડ અને કેરીના પલ્પના મિશ્રણમાં મિક્સ કરી અને ચમચાની મદદથી ધીરે ધીરે હલાવતા રેહવું અને પાકવા દેવું. જ્યારે મિશ્રણ ઘટ થઈને શીરા જેવું એકરસ થઇ જાય અને કડાઈમાં ચિપક્વાનું બંધ કરી દે ત્યારે આ મિશ્રણ લચકા જેવું થઇ જશે. ત્યારબાદ, થોડા કાજુના કટકાને અલગ કરીને બાકીના કાજુ અને એલચીનો ભૂકો તે મિશ્રણમાં નાંખી અને અને હલાવી અને મિક્સ કરવો. અને મિશ્રણ લચકા જેવું ઘટ થઇ જાય ત્યાં સુધી હલાવતા રેહવું અને પાકવા દેવું.\nએક થાળી /વાસણમાં તેની સપાટીમાં પેહલેથી ઘી લગાડી અને ચિકણી કરી રાખવી, મિશ્રણને ત્યારબાદ તે થાળીમાં નાંખી અને અને એક સરખું ફેલાવી ને પાથરી દેવું. મિશ્રણ પાથરી દીધા બાદ, તેની ઉપર કાજુ જે અલગ રાખેલ તે અને પિસ્તાને છાંટીને દાબીને ચિપકાવી દેવા.\nમિશ્રણને ૨-કલાક ઠંડું પડવા દેવું. ઠંડું થઇ ગયા બાદ, મિશ્રણ જામી જશે. જામી ગયા બાદ તે તમને પસંદ પડે તે સેપ/આકારમાં બરફી કાપવી.\nસ્વાદિષ્ટ કેરીની બરફી બસ તૈયાર છે. તાજે-તાજી બરફી તમે અત્યારે ખાઓ અને વધારાની બરફી એક એર ટાઈટ વાસણમાં રાખી દેવી. અને ૧૦ દિવસ સુધી ફ્રીજમાં રાખી અને જરૂર પડે ત્યારે ઉપયોગમાં લઇ શકાય છે.\nકેરીની બરફી માવા, કન્ડેન્સ્ડ મિલ્ક અથવા દૂધના પાઉડર સાથે બનાવાની રીત…\n(૨) માવાના ઉપયોગ કરીને .. રીત :\n૧-કપ માવાને શેકી લેવો. કેરીનો પલ્પ અને ખાંડનું મિશ્રણ શેકાઈ ને ઘટ થઇ ગયા બાદ, માવો તેમાં મિક્સ કરી દેવો. અને મિશ્રણને થાળીમાં જામી શકાય તેટલુ ઘટ (લચકા ટાઈપ) થઇ જાય તેમ પાકવા દેવું. માવાનો ઉપયોગ કરીએ ત્યારે ઘી ઉપયોગમાં લેવું જરૂરી નથી.\nબાકીની બધી જ સામગ્રીની માત્રા આગળ આપેલ છે તેમ એક સરખી જ લેવાની છે.\n(૩) મિલ્ક પાઉડરના ઉપયોગ સાથે … રીત :\nકેરીનો પલ્પ અને ખાંડનું મિશ્રણ થોડું ઘટ થઇ જાય એટલે, તાપ બંધ કરી દેવો. અને ચમચાની મદદથી હલાવતા રહી અને તેમાં ૧ – કપ મિલ્ક પાઉડર નાખવો અને એકદમ સારી રીતે મિક્સ થઇ જાય તેમ હલાવતાં રહી અને મિક્સ કરવું અને મિશ્રણ લચકો /ઘટ થઇ જાય ત્યાં સુધી પાકવા દેવું.\nદૂધના પાઉડરનો ઉપયોગ કરીએ ત્યારે પણ બરફી બનાવવા માટે ઘીનો ઉપયોગ કરવો જરૂરી નથી.\nબાકીની સામગ્રીની માત્રા એક સરખી જ રહે છે.\n(૪) કન્ડેન્સ્ડ મિલ્કનો ઉપયોગ સાથે … રીત :\nકન્ડેન્સ્ડ મીલ્ક્નો ઉપયોગ કરવામાં આવે ત્યારે બરફી બનાવવા માટે ખાંડ કે ઘીનો ઉપયોગ કરવામાં આવતો નથી.\nકેરીનો પલ્પ પાકી અને ઘટ થાય કે તૂરત જ કન્ડેન્સ્ડ મિલ્ક નાંખી અને મિશ્રણને હલાવતાં જઈ મિક્સ કરી અને પાકવા દેવું અને લચકા જેવું મિશ્રણ થાય એટલે એક વાસણમાં પાથરી અને ઉપર કાજુ અને પિસ્તા પાથરી અને ચિપકાવવા. ઠંડું થયા બાદ, તે તમને પસંદ હોય તે શેપમાં કાપવી અને ખાવી.\n(૧) ચણાના લોટને જ્યારે શેકવામાં આવે ત્યારે તાપ મીડીયમ અથવા ધીમા તાપે શેકવો અને સતત હલાવતાં રેહવું. તે કડાઈમાં ચિપકી ના જાય તેનો ખ્યાલ રહે.\n(૨) બરફી બનાવી ત્યારે મિશ્રણને ઘટ બનાવતી સમયે, તાપ થોડો તેજ વધુ રાખવો અને મિશ્રણને કડાઈમાં નીચે સુધી (તળિયા સુધી) લઇ જઈ અને સતત હલાવતાં રેહવું. જેથી મિશ્રણ કડાઈમાં ક્યાંય ચિપકી ન જતા બરફી બનાવી શકાય તેટલું ઘટ /એ થઇ જાય. અને બરફી જમાવી શકાય.\nPosted on July 7, 2011 July 22, 2012 Author અશોકકુમાર- 'દાસ'Categories દાદીમા ની રસોઇ .., મીઠાઈ\nkhub saras kerini vangi che ane unadani mosam aave (kerini sizan )aave chhe maza aavse banavvani\nमुह में पानी आ गया अशोकजी सुक्रिया\nPrevious Previous post: દત્તાત્રેય … (રચના)\nNext Next post: અને ઝૂંપડીયું બાળીને એ મંદિર કીધા …(ભજન)


Gujju Samachar માયાભાઈ આહીર ના પ્રખ્યાત પ્રોગ્રામ નું કલેક્શન | Gujju Samachar\nHome » Entertainment » માયાભાઈ આહીર ના પ્રખ્યાત પ્રોગ્રામ નું કલેક્શન\nમાયાભાઈ આહીર ના પ્રખ્યાત પ્રોગ્રામ નું કલેક્શન\nMayabhai Ahir એક ભારતીય પરંપરાગત લોક ડાયરા કલાકાર છે. તે પ્રતિભાશાળી હાસ્ય કલાકાર તરીકે પ્રખ્યાત છે. તે એક અદભૂત લોક ગાયક છે. તે જૂના લોકગીતોને નવું જીવન આપનારા ભજનો ગાય છે. તેઓ ગુજરાતના સૌથી પ્રિય પરંપરાગત સંગીતકારોમાંના એક છે. હાલમાં ઘણા ઓછા લોકો છે જેઓ જૂના સંગીતને શોધવાની અને તેમને જીવંત કરવાની હિંમત કરે છે. માયા ભાઈ આહિર એ એવા દુર્લભ વ્યક્તિત્વમાંથી એક છે જેમણે ગુજરાતી સંગીતને આજના મ્યુઝિક લાઈબ્રેરીમાં રાખવામાં ખુશીથી પોતાનો ભાગ ભજવ્યો છે.\nમાયા ભાઈ આહિરનો જન્મ 16 મે 1972 ના રોજ ગુજરાતના ભાવનગરમાં થયો હતો. તેણે પોતાનું મોટાભાગનું બાળપણ વાડીમાં વિતાવ્યું હતું. તેને નાનપણથી જ પુસ્તકો અને અભ્યાસનું વ્યસન હતું. તે પહેલા કુંડવી વિદ્યાલયમાં ગયા. તેમના શિક્ષકો તેમને જીગરિયો કહેતા કારણ કે તેઓ તેમની સાથે હતા. તેમના સમર્પણથી શિક્ષકો પ્રભાવિત થયા. બાદમાં, તેઓ બોરડાની બોરદા વિદ્યાલયમાં જોડાયા. તેણે ઘરના કામમાં પણ મદદ કરી. તેમણે ભાવનગરની શાળામાંથી મેટ્રિક પૂર્ણ કર્યું. માયા ભાઈ આહિર જોક્સ ગુજરાતમાં પણ પ્રખ્યાત છે.\nતેમને બાળપણથી જ પરંપરાગત લોક સંગીત અને ભજનનો શોખ હતો. ભગવદ ગીતા તેમનું પ્રિય પુસ્તક છે. 1996 માં, એક વ્યાવસાયિક લોક ગાયક બનવાના તેમના સ્વપ્નને આખરે માર્ગ મળ્યો જ્યારે તેમણે હનુમાન મંદિર ખાતે તેમના પ્રથમ સ્ટેજ સમારોહમાં હાજરી આપી.\nતેના પ્રથમ કાર્યક્રમની સફળતા પછી, તેણીએ ઘણા વધુ કાર્યક્રમોમાં ભાગ લીધો. માયાભાઈ હંમેશા તેમની પ્રતિભામાં માનતા હતા. શો કરવા દરમિયાન, માયા ભાઈ મોરારી બાપુના સ્ટેજ શોમાં ભાગ લેવા ગયા હતા. ત્યાં તેમને હસી કલાકાર તરીકે ભાષણ આપવાની તક પણ મળી. પ્રેક્ષકોને તેમની સ્ટેજ હાજરી ગમી અને આ નવી પ્રતિભાએ તેમને પોતાની એક અલગ બાજુની શોધ કરી.\nત્યારથી, માત્ર એક ભજન કે ડાયરા કલાકાર તરીકે જ નહીં, માયા ભાઈએ હાસ્ય કલાકાર તરીકે તેની પ્રતિભાની શોધખોળ શરૂ કરી. વિનોદી અવાજ અને કટાક્ષપૂર્ણ રમૂજ સાથે, માયા ભાઈએ ઘણી ખ્યાતિ મેળવી. સમગ્ર ગુજરાતના લોકો તેમના અભિનયને પસંદ કરે છે. તેમની ગાયકીને બધાએ વખાણી છે. તે એક સમાન પ્રતિભાશાળી કલાકાર છે અને માયા ભાઈ આહિર ગુજરાતમાં ખૂબ પ્રખ્યાત છે.\nજુગારીયાઓ - Mayabhai Ahir New Gujarati Comedy Jokes : Click Here\nMayabhai Ahir New Jokes - દુર્યોધન નો ચકડો : Click Here\nMayabhai Ahir New Jokes - માયાભાઈ હોય તો જ પ્રોગ્રામ થાય ?? : Click Here\nMayabhai Ahir Jokes - આપડુ ઇંગલિશ કોઈ નો હમજે : Click Here\nકુંવરબાઈ નું મામેરૂ - Mayabhai Ahir : Click Here\nMayabhai Ahir - ગુરુકૃપા કોને કહેવાય ?? : Click Here\nMayabhai Ahir - પાદરગઢ લાઈવ લોક ડાયરો ભાગ 1 : Click Here\nMayabhai Ahir - પાદરગઢ લાઈવ લોક ડાયરો ભાગ2: Click Here\nMayabhai Ahir - પાદરગઢ લાઈવ લોક ડાયરો ભાગ3: Click Here\nMayabhai Ahir - રાળગોની તળાજા લાઈવ લોક ડાયરો ભાગ 1 : Click Here\nMayabhai Ahir - રાળગોની તળાજા લાઈવ લોક ડાયરો ભાગ2: Click Here\nMayabhai Ahir - ચિકલ કુબા ગીર લોક ડાયરો ભાગ 1 : Click Here\nMayabhai Ahir - ચિકલ કુબા ગીર લોક ડાયરો ભાગ2: Click Here\nMayabhai Ahir - ખારડી (તળાજા) લોક ડાયરો ભાગ 1 : Click Here\nMayabhai Ahir - ખારડી (તળાજા) લોક ડાયરો ભાગ2: Click Here\nMayabhai Ahir - ખારડી (તળાજા) લોક ડાયરો ભાગ3: Click Here\nMayabhai Ahir - ગુંદરણ (મહુવા) લોક ડાયરો ભાગ 1 : Click Here\nMayabhai Ahir - ગુંદરણ (મહુવા) લોક ડાયરો ભાગ2: Click Here\nMayabhai Ahir - ચમારડી લાઈવ લોક ડાયરો ભાગ 1 : Click Here\nMayabhai Ahir - ચમારડી લાઈવ લોક ડાયરો ભાગ2: Click Here\nજમાનો બગડી ગ્યો - Mayabhai Ahir Full Comedy : Click Here\nએક લુખ્ખો શનિવારે ડુલ થઇ ગયો - Mayabhai Ahir : Click Here\nWhatsapp ના રવાડે ચડ્યા !!! - Mayabhai Ahir : Click Here\nસામુ બોલતો નય !! - Mayabhai Ahir : Click Here\nભુરાનો દૂધપાક અદ્ભુત કોમેડી - Mayabhai Ahir : Click Here\nલોભી નો શીરો કેવો લાગે…? - Mayabhai Ahir : Click Here\nપતિ પત્ની અને વાવાઝોડું - Mayabhai Ahir : Click Here\nમાયા ભાઈ આહિર નિઃસંદેહ તે બહુહેતુક કલાકારોમાંના એક છે જેઓ તેમની પ્રચંડ પ્રતિભા માટે જ ઉજવાય છે. તેમના બોલ્ડ અને ચપળ વ્યક્તિત્વની વિશ્વભરના તમામ ગુજરાતીઓ દ્વારા ઉજવણી કરવામાં આવે છે. તેને તેના તમામ સાથી કલાકારો દ્વારા પ્રેમ અને આદર આપવામાં આવે છે. તેમની અપાર સફળતાએ તેમને વિશ્વવ્યાપી ખ્યાતિ અને પ્રશંસા મેળવી.\nહાસ્યનો રાજા શાહબુદ્દીન રાઠોડ ના જોક્સ નો ખજાનો


10 | October | 2020 | રાજુલનું મનોજગત\n“કોંગ્રેજ્યુલેશન તૃપ્તિ, લક્ષ્મી જ જોઈતી હતીને તારે ડીકરા?”\nબસ આટલું સાંભળતાં જ એ ઝૂમી ઊઠી. આગલા નવ નવ મહિનાની આતુરતા અને છેલ્લા નવ કલાકની વેદના વરાળ બનીને ઉડી ગઈ અને એ ઉડી ગયેલી વરાળમાંથી જ જાણે ખુશીના વાદળ બંધાયા અને એની આંખોમાંથી વરસી પડ્યા. છલકાતા આંસુ અને મલકાતા ચહેરે તૃપ્તિએ બેડ પર સૂતા સૂતા જ ઉપરથી નીચે ડોકું જ હલાવીને હા પાડી બાકી એના શરીરમાંથી તાકાત તો સાવ નિચોવાઈ ગઈ હતી. થોડી વાર પહેલાનો સાવ નિસ્તેજ દેખાતો ચહેરો આ ખુશીથી ચમકી ઊઠ્યો.\n“અરે! આ શું? ઓકે ઓકે સમજી ગયો બાવા, આ તો માંગ્યા મેઘ વરસ્યા છે એ જ તારી આંખમાંથી છલકાયા છે ને ડીકરી?\nપચાસની ઉંમરે પહોંચેલા ડૉકટર અંકલેશ્વરિયા માટે તો એમની દરેક પેશન્ટ દીકરી જ હતી. અત્યંત માયાળુ સ્વભાવના આ ડૉક્ટર અને એમના પત્ની મિસિસ અંકલેશ્વરિયાની પ્રેક્ટિસમાં એમના હાથે કેટલાય નવજાત બાળકોના જન્મ થઈ ચૂક્યા હતા પણ આ ગાયનેક દંપતિ પોતે બાળક સુખથી વંચિત જ રહી ગયા હતા. જો કે અત્યંત ભલા અને સાચા અર્થમાં માયાળુ એવા આ દંપતિ માટે તો એમના નર્સિંગહોમમાં આવતી દરેક મા અને એનું બાળકેય એમનું છે એમ સ્વીકારીને રાજી રહેતા.\nસપનના જન્મ સમયથી તૃપ્તિને એમની સાથે માયા બંધાઈ ગઈ હતી જે આજે સાત વર્ષે પણ એને અહીં જ લઈ આવી હતી.\n“હવે એક બીજા બાળકનો સમય થઈ ગયો છે તૃપ્તિ. થોડા થોડા સમયના અંતરે બંને બાળક ઉછરી જાયને તો ખબરેય ના પડે અને હજુ તો મારા હાથ-પગ ચાલે છે ત્યાં સુધી તને ટેકો રહેશે પછી તો મારે તારો ટેકો લેવાનો આવે એવા દહાડા આવશે.” સપન અઢી વર્ષનો થયો ત્યારે કેતનના બાએ કહ્યું હતું.\nકેતન, તૃપ્તિ અને સપનની દુનિયા જ એમની દુનિયા હતી. સપનને લાડે-કોડે ઉછેર્યા પછી બાએ સાચી સલાહ આપી.\nએમની વાત સાચી હતી. સંધિવાથી હાથ-પગ જકડાવા માંડ્યા હતા. ક્યારેક આ ફરતો વા એમના કયા અંગને જકડી લે નિશ્ચિત નહોતું રહેતું અને પછી તો એમને ટેકો આપીને ઊભા કરવા પડતા અને તેમ છતાંય એ કડે-ધડે હતાં.\nસમય સરતો જતો હતો. અઢીના પાંચ અને એના પછીના વર્ષેય બીજા બાળકના કોઈ એંધાણ દેખાતા નહોતા. કેતનને તો જો કે કોઈ ફરક પડતો નહોતો. એ તો એ ભલો અને એનું કામ ભલું પણ હવે તૃપ્તિને બાની વાત સમજાતી હતી. એના મનમાં હવે એક દીકરીની ઝંખના જાગી હતી.\nસાત વર્ષની ઉંમરે પહોંચેલા સપનનું હવે અલગ વિશ્વ હતું અને કંપનીના સી.ઈ.ઓના પદે પહોંચીને કેતન કંપનીના કામને વિસ્તૃત કરવામાં મથ્યો રહેતો હતો. બાએ માયા સમેટવા માંડી હોય એમ ધીમે ધીમે દેવ દર્શન ,આધ્યાત્મ-પૂજન તરફ વધુ વળતા હતાં. બા જ્યારે કથા-પારાયણમાં જાય ત્યારે તૃપ્તિને એકલતા લાગતી.\nમંદિરની મંડળી સાથે બા ચારધામની યાત્રાએ ગયા ત્યારે તો સાચે જ તૃપ્તિને એવું લાગ્યું કે જાણે એ આટલા વિશાળ, ચાર બેડરૂમના ફ્લેટમાં સાવ એકાકી બની ગઈ છે. આજ સુધી એણે સપન અને કેતનથી અલગ પોતાનું વિશ્વ હોય એવું વિચાર્યું જ નહોતું અને વિસ્તાર્યુંય નહોતું. એ પાંખ ફેલાવીને બહાર ઉડવા નહોતી માંગતી પણ એના પોતાના આસમાનમાં હવે એને સૂરજની સાથે ચંદ્રની રોશનીની ઝંખના થવા માંડી હતી.\n“જોજેને મારી આ યાત્રાનું ફળ તો હું તારા માટે જ માંગવાની છું.” અને સાચે જ બાની યાત્રા તૃપ્તિને ફળી હતી.\nકેતનને સમય ન હોય ત્યારે ડૉક્ટરના ત્યાં બા આવતા. સતત એ તૃપ્તિના પડખે જ રહેતાં.\nઅને એ દિવસ આવી ગયો જેની સૌ રાહ જોતા હતા. સપનનો જન્મ અત્યંત સરળતાથી ઝાઝી પીડા વગર થઈ ગયો હતો એટલે તૃપ્તિને આ વખતે ઝાઝો ભય નહોતો પણ દર વખતે ધાર્યું એ જ થાય એવું નથી બનતું . આખી રાત અને સવાર સુધીની કારમી પીડાદાયક વેદના પછી પણ તૃપ્તિને છૂટકારો થતો નહોતો. પીડાથી અમળાતી અને ન સહન થાયે એવી વેદનાભરી એ રાત હતી. અંતે સિઝેરિયનનો નિર્ણય લેવાઈ ગયો.\nઆ ક્ષણે સાવ નંખાઈ ગયેલી તૃપ્તિમાં તો બાળકીને હાથમાં લેવાની તાકાત નહોતી પણ કેતને જાણે ખોબામાં ફૂલોનો ઢગલો ભરી લીધો હોય એમ એ નવજાતને લઈને ઊભો હતો. બાજુમાં અત્યંત ખુશહાલ સપન એની તરફ મીટ માંડીને ઊભો હતો.\nબાએ આગળ આવીને તૃપ્તિના માથે હાથ પસવાર્યો, “ બહુ પીડા વેઠી મારી દીકરીએ? સહુ સારા વાના થશે હોં. જોજેને બે દિવસમાં તો ઊભી થઈ જઈશ.”\nતૃપ્તિને શીતળતાનો અનુભવ થતો હતો. એના બા તો હતા નહીં પણ સુભીબાએ એને જરાય ખોટ લાગવા દીધી નહોતી.\n“બા જુવોને માહીને દૂધ પીતા જ નથી ફાવતું. કેટલું મથું છું તોય એ સરખું લઈ જ નથી શકતી. થોડા દિવસ તો તૃપ્તિને સિઝેરિયનના લીધે સરખું બેસતાં ફાવતું નહોતુ એવું માનીને બા એને જુદી જુદી રીતે એ માહીને લઈ શકે એવા પ્રયત્ન કરતાં રહેતા. આજ કાલ કરતાં એક મહિનો પસાર થઈ ગયો પણ માહી તો એની એ જ રહી. તૃપ્તિના દૂધ ઉપરાંત બોટલ કે ચમચીથી પ્રયત્ન કરવા છતાં એમાં સફળતા નહોતી મળતી. સતત પ્રયાસો અને મથામણ ચાલુ હતા. સમય જતાં બાની અનુભવી આંખે એક વાત નોંધી કે હજુ માહીમાં દોઢ મહિનાની બાળકી જેટલું કૌવત નથી. સામે નજર માંડતી માહીની આંખોમાં એક જાતની શૂન્યતા હતી. એ દૂધ માટેય ક્યારેય રડી નથી.\nસપન ખૂબ ઉધમાતિયો હતો. જેટલો શાંતિભર્યો એનો જન્મ હતો એનાથી સાવ અલગ એનું શૈશવ હતું. તૃપ્તિને એ સતત રોકેલી જ રાખતો. દિવસેય ઓછું ઊંઘતો સપન રાત્રે પણ તૃપ્તિને ઉજાગરા કરાવતો. દરેક વાતમાં આકળો-ઉતાવળો સપન બહુ ઝડપથી શીખતો હતો હતો. એની સરખામણીમાં માહી શાંત હતી, વધારે પડતી શાંત હતી. એ બસ એમ જ પડી રહેતી. જાણે એની કોઈ જરૂરિયાતો નહોતી.\nઅને એ દિવસે કેટલાય સમયથી મનમાં ઘોળાતી ચિંતાને લઈને આજે એ ચાઇલ્ડ સ્પેશલિસ્ટ મળી.ચાઇલ્ડ સ્પેશલિસ્ટે માહીને જોઈને જે કહ્યું એનાથી તો તૃપ્તિના પગ નીચેથી કોઈએ જમીન સેરવી લીધી હોય એવું લાગ્યું. માહીના જન્મ પહેલાની પીડાઓ કરતાં અનેકગણી પીડા વધી ગઈ. શરીરમાં કોઈ વલોણું ફેરવતું હોય એમ એ ઉપર-તળે થઈ ગઈ અને ધડામ કરતી એ જમીન સરસી પછડાઈ ત્યારે એ ભળતી દુનિયામાં પહોંચી ગઈ એવું લાગ્યું જેમાં આસપાસ માત્ર ઘેરો અંધકાર ભર્યો હતો. એ ચાલી ચાલીને પણ કશે પહોંચી શકે નહીં એવા લાંબા બોગદામાં સરી ગઈ હતી કે પછી ઊંડા પાણીના એવા તળિયે પહોંચી ગઈ જ્યાં એ શ્વાસ લેવા ઉપર આવવા તરફડીયા મારે છે તોય ઉપર આવી શકતી નહોતી. છાતી પર એ પાણીની ભીંસ અનુભવી રહી. શ્વાસ લેવા મથતી તૃપ્તિને પાણીમાં ઉઠતા પરપોટામાંથી, બુડબુડ તથા અવાજમાંથી માત્ર એટલું જ સાંભળાતું હતું કે માહી માનસિક કે શારીરિક રીતે સ્વસ્થ નથી. એ એવી મેન્ટલી ચેલેન્જ ચાઇલ્ડ છે જેની કોઈ દવા નથી.\nમાહીના જન્મ પહેલાંની પીડા સહન કરવામાં એક ઉજળી આશા હતી. પોતાના અંશને આ ધરતી પર લાવવા એ નિમિત્ત બનતી હતી એનું જોમ હતું પણ આજે તો એ ક્યાંયની રહી નહીં એવું લાગ્યું. થોડા સમય પહેલાં કેતનના હાથમાં જે ખુશ્બુદાર ફૂલોના ઢગલા જેવી દીકરીને જોઈ હતી એ આજેય દેખાતી તો હતી એવા જ ખીલેલા ફૂલો જેવી કોમળ, ગોરી ગુલાબી ત્વચા ગુલાબની પાંદડી જેવી પણ એમાં ખુશ્બુ નહોતી.. એ માત્ર એના ઘરના ડ્રોઇંગરૂમમાં સજાવેલા ડ્રાય ફ્લાવર એરેન્જમેન્ટ જેવી હતી. હવાના ઝોકાથી એની પાંદડીઓ ફરફરવાની નહોતી.\n“કેતન, મને આ ડ્રાય ફ્લાવર નથી ગમતાં. મને તો રોજે રોજ બદલી શકું એવા ફૂલોની સજાવટ ગમે છે.” એ કેતનને કહેતી.\nહસીને કેતન એને કહેતો કે, “ ડ્રાય ફ્લાવર જ સારા તૃપ્તિ, એ હંમેશા આવા જ દેખાયા કરે. એની પાછળ તારે રોજે રોજની ઝંઝટ તો નહીં. એકવાર ગોઠવ્યા એટલે વાત પુરી.”\nપણ અહીં વાત પુરી નહોતી થતી. અહીંથી શરૂ થતી હતી એક સતત વણથંભી કૂચ. ક્યારેય ન અટકે એવી દડમજલ.\nડૉક્ટર કહેતા હતા કે, “તમારું સ્વજન જીવલેણ દર્દથી અંત તરફ ધકેલાતું હોય ત્યારે પણ તમે છેલ્લી ક્ષણ સુધી એને બચાવવાના બધા પ્રયાસ કરો છો ને? આ નાનકડા જીવનું હજી જીવન શરૂ થાય છે ત્યારે આમ હતાશ થશો એ કેમ ચાલશે? એની સામે તો હજુ ઘણી લાંબું જીવન છે જેનામાં તમારી મમતા, સતત કાળજી અને મહેનત સંજીવનીનું કામ કરશે. ઈશ્વર બધે નથી પણ મા એનું એવું સ્વરૂપ છે જે નજરે જોઈ શકાય છે, એનો પ્રેમ અનુભવી શકાય છે. ઈશ્વરના આ સર્જનની માવજત તમારે કરવાની છે અને જેટલી ધીરજ અને સ્વસ્થતાપૂર્વક તમે આ કામ કરશો એનું પરિણામ તો તમે પણ જોઈ શકશો આ વાત તમે સમજી લેશો પછી આગળનો પરિશ્રમ કરવાની તાકાત આપોઆપ તમારામાં આવશે.”\nતૃપ્તિ અને કેતન ઘેર આવ્યા ત્યારે બા એમની રાહ જોતા બેઠા હતાં. તૃપ્તિનો ચહેરો જોઈને બા પરિસ્થિતિ પામી ગયા એમ એકપણ સવાલ કર્યા વગર માહીને કેતનના હાથમાંથી લઈને અંદરના રૂમમાં સુવડાવી આવ્યા.\nઆવીને તૃપ્તિના માથે હાથ મુકીને એટલુ જ બોલ્યા, “ હું છું ને, ઘરની, કેતનની કે સપનની ચિંતા કર્યા વગર માહીને સાચવી લેજે.”\nમાથે ફરતા બાના હાથના સ્પર્શથી આટલા સમયથી ખદબદતા લાવા જેવી માનસિક સ્થિતિ પછી ફરી એકવાર તૃપ્તિને શીતળતાનો અનુભવ થયો.\nઅને શરૂ થઈ તૃપ્તિની એક સાવ નિર્જીવ જેવા લાગતા એ જીવમાં સ્નેહની કૂંપીથી ટીપે ટીપે સંજીવની રેડવાની અવિરત સાધના.\nતૃપ્તિએ આજ સુધી જે દુનિયા જોઈ હતી, જે દુનિયામાં એ જીવતી હતી એનાથી સાવ અલગ આ દુનિયા હતી. સપનની સ્કૂલે એ કેટલીય વાર ગઈ હતી જ્યાં કેટલાય બાળકો હતા, ભરપૂર જીવનથી, અદમ્ય ઉત્સાહથી હસતાં-રમતાં અને કૂદકફૂદક કરતાં રંગબેરંગી પતંગિયા જેવા.\nઅહીં પણ કેટલાય બાળકો હતા પણ સાવ બેજાન, ચાવી વગરના પૂતળા જેવાં. એમની માનસિક સ્થિતિ તો હજી તૃપ્તિ સમજી શકે એટલા દિવસો નહોતા થયાં પણ એમની શારીરિક સ્થિતિ જોઈનેય એને કમકમાટી છૂટી જતી.\nસપનની સ્કૂલમાં એક જ સ્તરે, એક સમાન લાઈફસ્ટાઈલ ધરાવતા માતા-પિતાના સંતાનો હતાં જ્યારે અહીં અલગ સ્તરે જીવતાં, અલગ લાઈફસ્ટાઈલ ધરાવતાં અને તેમ છતાં દેવના દીધેલાં આવા સંતાનોને સાજા કરવાના ધ્યેય સાથે આવતાં અને સંતાન સાજુ થવાનું છે એવી શ્રદ્ધાની એક સમાન સપાટીએ જીવતાં માતા-પિતા હતાં.\nઅહીં આવતા પહેલાં એ સાઇકાયટ્રીસ્ટને પણ મળી હતી. એમણે કહેલો શબ્દેશબ્દ એના કાળજે કોતરાયેલો હતો. એમણે કહ્યું હતું ..\n“જ્યારે પરિવારને જાણ થાય કે એમનું બાળક મેન્ટલી ચેલેન્જ્ડ છે ત્યારે એ ક્યારેય સાજુ નહીં થાય એમ માનીને સાવ હતાશ થઈને બેસી જાય છે. દુનિયાની નજરે ન ચઢે એવી રીતે એને રાખવા મથે છે પણ અહીં તમારે એક વાત યાદ રાખવાની અને સમજી લેવાની છે કે તમારું બાળક નોર્મલ છે, એ તમારા બીજા બાળક જેવી બુદ્ધિ ધરાવે છે. તમે જે કંઈ કહો છો, કરો છે એ એના સુધી પહોંચે છે. તરત તો નહીં પણ ધીમે ધીમે એ તમને, તમારી વાતોને સમજતું થશે, સ્વીકારતું થશે અને પ્રતિક્રિયા આપતું થશે. બસ, આ પ્રતિક્રિયા આપવાની શરૂ થઈ છે એવું લાગે એટલે સમજી લેજો કે તમે પ્રથમ પરિક્ષામાં પાસ થયા છો અને હવે બીજી પરિક્ષા આપવાની તૈયારી કરવાની છે. જેટલી પરિક્ષામાં પાસ થતા જશો એટલી કારકિર્દી ઉજળી અને આ ઉજળી કારકિર્દીનો લાભ તમને બંનેને મળશે એવી તમને ખાતરી આપું છું.”\nઅને હવે તૃપ્તિ સજ્જ હતી. એના જીવનમાં નવેસરથી આવતી તમામ પરિક્ષાઓ આપવા માટે. ઘરમાં હોય ત્યારે માહી સાથે સતત વાતો કરતી, રાજા-રાણીની, પરીની- દેવદૂતની વાર્તાઓ કહેતી, રંગો અને ચિત્રોની ઓળખ આપતી. સપન નાનો હતો ત્યારે એના માટે હાલરડાં ગાતી એ હાલરડાં ગાઈને માહીને ઉંઘાડતી, બા ગાય ત્યારે જોડે એ પ્રભાતિયા ગાઈને માહીને ઉઠાડતી. જોડકણાં ગાતી. એને હસાવવા મથતી.\nએની સાથે એ રમી શકે એવી રમતો રમતી, હાથ પગની જુદી જુદી કસરતો કરાવતી, હાથ-પગમાં જાન આવે એ માટે રોજેરોજ માલિશ કરતી. માહીના હાથની પકડ મજબૂત થાય એના માટે સ્પ્રીંગ કે દબાવી શકે એવા બોલથી એને કાર્યરત રાખતી.\nબપોરે ફિઝિયોથેરેપી સેન્ટર પર લઈ જતી. જોઈને પણ કાળજું વહેરાઈ જાય એવી કસરતો કાળજું કઠણ રાખીને કરાવતી.\nસમય સરતો જતો હતો પણ તૃપ્તિ માટે એ સમય પેલી કાચની બોટલમાં ભરેલી રેત જેવો સમય હતો. ઉપરથી સરીને નીચે ઉતરતી જતી રેત જેવો જે પાછી ઉંધી કરેલી કાચની બોટલમાંથી ફરી ઉપરથી નીચે જ સરતો જવાનો છે. ક્યારે શું હાથમાં આવશે એનો ઝાઝો વિચાર કર્યા વગર કાચની શીશી ઉપરથી નીચે ફેરવ્યા કરવાની હતી. તૃપ્તિએ હવે દિવસો જ નહીં મહિનાઓ પણ ગણવાના છોડી દીધા હતા. કેલેન્ડરના બદલાતા પાના પર પણ એની નજર ભાગ્યેજ જતી. શું ફરક પડવાનો હતો? એનો સમય તો માહીનું એકાદુ નાનકડું હલનચલન નજરે ચઢે ત્યારે આગળ ખસ્યો એમ એને લાગતું. બે મહિનાની માહી બે વર્ષની થઈ એ એના શરીર પર વર્તાતું પણ મગજથી તો હજુ એ બે મહિનાથી કદાચ માંડ જરાક જ મોટી થઈ હતી.\nવસંતની રાહ જોતી તૃપ્તિના જીવનમાં આકરા ઉનાળાની સાથે સાથે પાનખર બેસવા માંડી હતી. અણધારી જીવનલીલા સંકેલીને બાનું જીવન સંકેલાઈ ગયું હતું. એ કાચની શીશીને તો ફરી ઉંધી કરી શકાય એમ નહોતી. સરેલી રેતી એક જ જગ્યાએ સ્થિર થઈ ગઈ હતી.\nબા હતાં ત્યાં સુધી તો કેતન અને સપન સચવાઈ જતાં. ઘર સચવાઈ જતું. માહીને સાચવતી તૃપ્તિનો માનસિક ટેકો બની રહેલો ટેકો જ ભગવાને ખસેડી લીધો ત્યારે તૃપ્તિ જાણે સફાળી જાગી. બાએ એને સતત હામ આપી હતી. એ તુટતી ત્યારે બા એનો સધિયારો બની જતાં.\nઘરનો મજબૂત મોભ ખસી ગયો હતો અને ઘરની દિવાલોમાં તીરાડો દેખાવા માંડી હતી. તૃપ્તિ જોઈ શકતી હતી કે હવે એની-માહીની અને કેતન-સપનની દુનિયા અલગ રીતે વિસ્તરતી જાય છે. એ માહી માટે જે કરે છે એ બરાબર છે એમ માનીને એની કે માહીની દુનિયામાં ડોકિયું કરવાનો કેતનને સમય નહોતો કે નહોતી સપનમાં સમજણ તો સપન અને કેતન સાથે તાલમેલ મેળવી શકે એટલી એનામાં શક્તિ રહી નહોતી. એની સમસ્ત માનસિક-શારીરિક તાકાત માહી પાછળ જ ખર્ચાઈ જતી. બા હતાં ત્યાં સુધી આ કોઈનાય ધ્યાનમાં નહોતું આવ્યું પણ હવે ખુલ્લે ખુલ્લું સત્ય સામે આવી ગયું હતું.\nકેતનની કંપની જે રીતે વિકસી રહી હતી એનો શ્રેય કેતનને મળતો ત્યારે બાકીને તમામ વાતો એના માટે ગૌણ બની જતી. આમ પણ માહી તો ઘણાં સમયથી એના જીવનનું ગૌણ અસ્તિત્વ બની ગઈ હતી. ખુલ્લા આકાશમાં ઉડવા માંગતા કેતન માટે માહી બંધન હતી. ભારતભરમાં વર્ચસ્વ વધારતી જતી કંપની, એના વધતા જતાં શેરોના ભાવ અને વધતા જતા વેતનની આડે જો કેતનને બીજું કંઇપણ દેખાતું તો એ હતો સપન. સપનમાં એ પોતાની છબી જોતો. સપન પણ હતો એના જેવો મહત્વકાંક્ષી. સ્કૂલમાં પ્રથમ રહેવાની એની જીદ કેતનને ગમતી. એ જીદ પૂરી કરવા એ દરેક સગવડો પૂરી પાડતો.\nક્યારેક સપન અને માહી વચ્ચે કેતનના અલગ વ્યહવાર વિશે તૃપ્તિ છંછેડાતી. ત્યારે એ કહેતો કે, “ વિચાર કર તૃપ્તિ, કોઈ સમજદાર વ્યક્તિ કોની સાથે વેપાર કરે? માંદી, વળતર ન આપી શકે એવી કંપની સાથે કે જ્યાં માતબર મળતર મળવાનું હોય એવી કંપની સાથે અને માહી માટે તો તું છે ને?”\nઓહ, તો હવે કેતન માટે લાગણીના વ્યહવારો પણ વ્યાપારની કક્ષાએ પહોંચી ગયા છે?\nહવે તો માહી માટે એને પ્રેમ છે કે નહીં એવું વિચારવાનું તૃપ્તિએ છોડી દીધું હતું. એ સમયે તો એને કેતન પણ એક માંદી કંપની જેવો જ લાગ્યો જ્યાં વહાલના વ્યહવારનો કોઈ અવકાશ નહોતો. બંજર ભૂમિ પર તૃપ્તિએ પણ લાગણીના વાવેતર કરવાનું માંડી વાળ્યું હતું. સપનને પૂરતો સમય ન આપી શકવાનો એને કાયમ અફસોસ રહેતો. માહી સિવાયનો સમય સપન માટે રહેતો પણ સમય જતાં હવે સપનને મમ્મી કરતાં પપ્પા સાથે વધારે અનુકૂળ આવતું.\nબીજા બે વર્ષ આમ, આવી જ રીતે વહી ગયાં. તૃપ્તિ અને કેતનના સંબંધો ખોડંગાતા ગયા. તૃપ્તિ પણ સમજતી હતી કે એ માહીને ન્યાય આપવા માટે જાણે-અજાણે પતિ અને પુત્રને અન્યાય કરતી હતી પણ એ જોતી હતી, જાણતી હતી, સમજી પણ ગઈ હતી કે કેતન અને સપન બંનેને એના વિના ખાસ અગવડ નથી. મહારાજ, નોકર-બાઈના લીધે એમની જીવનચર્યા આરામથી સચવાઈ જતી હતી. સપનને જ્યારે મમ્મીની જરૂર હોય ત્યારે તો એ એના પડખે ઊભી જ રહેતી.\nઆમ તો ખોડંગાતું જીવન હતું તેમ છતાં બધા એક છત નીચે તો જીવી રહ્યા હતા ત્યારે તૃપ્તિને ક્યાં કલ્પના પણ હતી કે એક દિવસ પગ નીચેથી જમીન સરી ગઈ હતી એમ માથેથી છત પણ ખસી જવાની છે?\nકેતનની કંપની સિંગાપોરમાં નવી બ્રાન્ચ ખોલી રહી હતી અને એના સેટઅપ માટે કેતનને સિંગાપોર જવાની તક મળતી હતી. આવી તક કોણ હાથમાંથી જવા દે?\nએ પૂછતો હતો, “ આવીશ ને તું સિંગાપોર અમારી સાથે તૃપ્તિ? “\n“હું? એટલે કે માત્ર હું? માહી? માહીનું શું કેતન? અહીં હવે એ સરસ સેટ થતી જાય છે. એના ફિઝિયોથેરેપિસ્ટને એ ઓળખતી, રિસ્પોન્ડ કરતી થઈ છે અને અહીં પણ તમને ક્યાં ઓછી તક છે? અહીં પદ, પૈસો, પ્રતિષ્ઠા તો ક્યાં ઓછા છે? પ્લીઝ કેતન, જીવનની આ દોડમાં થોડું તો મારી સાથે ઊભા રહો.”\n“જરા વિચાર કર તૃપ્તિ, આગળ કેટલું ભાવિ ઉજળું છે એનો તો વિચાર કર.”\n“અને આ અંધકાર લઈને આવી છે એના ભાવિને ઉજળું કરવાનું શું? અહીં ક્યાં કશાની ખોટ છે કેતન કે હવે નવી દિશાએ દોટ મુકવી છે?”\n“ ઓહો તૃપ્તિ, મને માત્ર એટલું કહે કે તું અત્યારે સાથે આવી શકીશ કે નહીં?” ફરી એ જ વાત…\n“ આ તું એટલે શું? તું એટલે માત્ર હું? માહી નહીં?”\n“ માહીને પણ લઈ જઈશું. ત્યાં થોડા સેટલ થઈને એના માટે વ્યવસ્થા થાય એટલે એને પણ લઈ જઈશું.”\n“ત્યાં સુધી એનું શું? એનું કોણ? કેતન એ વિચાર્યું?”\n“કેમ તું જ તો કહેતી હતી કે આવા બાળકો માટે ત્યાં રાખી શકાય એવી સગવડ છે. થોડો સમય ત્યાં ન રાખી શકાય? જે બંધિયાર છે એની પાછળ બંધાઈને સપનને ઊડવા માટેના મોકળું આકાશ હું છિનવી લેવાના મતનો નથી.”\nકેતનને માહી માટે લાગણી રહી છે કે નહીં એ આ ક્ષણે તૃપ્તિ નક્કી કરી શકતી નહોતી.\nકેતન કહેતો કે માહી એનીય દીકરી છે. એ માહીની સારામાં સારી ટ્રીટમેન્ટ પાછળ પૈસા ખરચવા તૈયાર તો હતો જ ને? પૈસા હશે તો બધુ શક્ય બનશે. એના મતે તો સિંગાપોર જેવી ડેવલપ જગ્યાએ માહી માટે શ્રેષ્ઠ ઉપચારની એ વ્યવસ્થા પણ કરશે. માત્ર થોડા સમય માટેની તો વાત છે. ચાર છ મહિનામાં ત્યાં બધી વ્યવસ્થા ગોઠવીને માહીને લઈ જવાશે.\nદુનિયાદારીને દ્રષ્ટિએ એની વાત સાવ ખોટી નહોતી પણ તૃપ્તિના દિલને એ ક્યાં મંજૂર હતું. માહી હવે કેવો એનો પાલવ પકડી લેતી હતી! તૃપ્તિનું મન કેમ કરીને માહીને એકલી છોડીને જવા માટે તૈયાર નહોતું. એને આ ક્ષણે ‘લોહીની સગાઈ’ના મંગુ અને અમરતકાકી યાદ આવતા હતાં અને થથરી જતી.\n“ત્યાં જઈને સેટલ થાવ, માહી માટે વ્યવસ્થા વિચારો પછી હું એને લઈને આવીશ. ત્યાં સુધી હું અહીં જ બરાબર છું.” અને તૃપ્તિ ત્યાંથી ખસી ગઈ.\nકેતન સપનને લઈને જ્યાં વિસ્તરવાનો ઘણો અવકાશ હતો એવી એક નવી વિશાળ દુનિયામાં ચાલ્યો ગયો. પાછળ રહી ગઈ તૃપ્તિ અને માહીની એ નાનકડી બંધિયાર દુનિયા. એ જ ધીમી ગતિથી ખોડંગાતો સમય ખસતો રહ્યો.\nચાર વર્ષની માહી આજે ચૌદ વર્ષની થવાની છે. તૃપ્તિએ આજ સુધી એના તમામ જન્મદિન આ ફિઝિયોથેરેપી સેન્ટર અને મેન્ટલી-ફીઝીકલી ચેલેન્જ્ડ બાળકોની શાળામાં ઉજવ્યા છે. અહીંથી તો એ થોડી ઘણી જ્ઞાનની જ્યોત પામી છે. હાથ-પગમાં થોડું ઘણું કૌવત પામી છે. આમ તો જે દિવસે માહી કશુંક નવું કરી બેસતી એ દરેક દિવસ એના માટે એક બીજો જન્મદિન હતો.\nહવે માહીની ઉંમર વધતી જાય છે એમ તૃપ્તિની શક્તિ ક્ષીણ થતી જાય છે. ચૌદ વર્ષે પહોંચેલી માહીનો શારીરિક વિકાસ પૂર્ણ વિકસિત યુવતિ જેટલો છે. માહીને વીલ ચેર વગર લઈ જવાતી નથી.\nકેતને સિંગાપોર જઈને પાછું વાળીને જોયું નથી. હા, પૈસાની ખોટ તૃપ્તિને પડવા નથી દીધી. સતત સપનના પ્રોગ્રેસના સમાચાર એ આપતો રહે છે. ૨૧ વર્ષનો સપન ભણવા અમેરિકા પહોંચી ગયો છે. એને ખબર છે કે એને એક મમ્મી અને એક બહેન છે. પપ્પાની જેમ એ પણ લાગણીના તાણાવાણામાં બંધાઈને ક્યાંય અટકી જવાના મતનો નથી.\nએમની રીતે એ સાચા છે તો પછી હું ખોટી છું? તૃપ્તિ વિચારતી.\nઆજ સુધી ઈશ્વરને જેના ક્ષેમ-કુશળ-મંગળની સતત પ્રાર્થના કરતી અને અવિરત એની સાધનામાં જ રત એવી તૃપ્તિ હવે ઈશ્વરને પ્રાર્થે છે, “ આ એક એવો છોડ છે જે માત્ર વધવાનો તો છે પણ મહોરવાનો નથી. આજ સુધી મારાથી શક્ય બન્યું એટલું મેં કર્યું છે અને કરતી રહીશ પણ જ્યારે મારા કાલની મને ખબર નથી ત્યારે એનું શું? કોણ એની આડશ બનીને એનું જતન કરશે? ઈશ્વર આજ સુધીની એની વ્યથા મેં જોઈ છે. કાલે હું નહીં હોઉ તો એ કોણ જોશે? હવે તો એનું જતન કરવા એને તારી પાંખમાં લે. મારી આટલી પ્રાર્થનાનો હે ઈશ્વર તુ સ્વીકાર કર”


Two kid of Modasa town handed 50 thousand cash to polilce which they got from road – News18 Gujarati\nઅરવલ્લી: પ્રામાણિકતા ફરી જીતિ ગઈ, બે બાળકોએ રોડ પરથી મળેલા 50 હજાર રૂપિયા પોલીસને સોંપ્યા\nબાળકોએ તેમને મળેલા 50 હજાર રૂપિયાનું બંડલ સુપ્રત કરતા ટાઉન પીઆઈ ગોહીલ અને પોલીસકર્મીઓએ બાળકોની ઈમાનદારીની સરાહના કરી હતી.\nLast Updated : March 20, 2021, 14:54 IST\nહાર્દિક પટેલ: અરવલ્લી: પોલીસના નામથી ઘણા પરિવારો પોતાના નાના બાળકોને ડરાવી તેમના કામ કઢાવતા હોય છે. આવું દ્રશ્ય આપણે બધાએ જોયું જ હશે. પરંતુ પોલીસ કોઈ પરગ્રહવાસી નથી, તે આપણાં પૈકીના જ છે. તેઓ આપણા મિત્રો છે અને આપણે તેમના. તેમની મદદ કરવી એ આપણી ફરજ છે. સુધારો આપણાથી જ શરૂ થાય તે સનાતન સત્ય છે. આવું થશે તો તેના સારા પરિણામો ભાવી પેઢીમાં જોઈ શકાશે. મોડાસાની એક ઘટનામાં નાના બાળકોમાં ઈમાનદારી અને પોલીસની મદદ બંને સંસ્કાર જોવા મળ્યા છે.\nનાનપણથી મળેલા સંસ્કાર બાળકોને ઈમાનદારીના માર્ગે લઈ જાય છે. આવો જ એક કિસ્સો મોડાસા શહેરમાં બન્યો હતો. મોડાસા શહેરના માલપુર રોડ પર આવેલા બાલાજી કોમ્પ્લેક્ષ આગળથી પસાર થતા બે બાળકોને 50 હજાર રોકડાનું બંડલ મળી આવતા બંને બાળકો આશ્ચર્યચકિત બન્યા હતા અને 50 હજારનું બંડલ તેમના માતાપિતાને સોંપી દીધું હતું. માતાપિતા તુરંત સમજી ગયા અને બાળકોને એક નવા સંસ્કાર તરફ લઈ જવાના પગલા માંડ્યા. જે બાદમાં બંને બાળકો તેમના વાલી સાથે મોડાસા ટાઉન પોલીસ સ્ટેશનમાં પહોંચી ગયા હતા.\nબાળકોએ તેમને મળેલા 50 હજાર રૂપિયાનું બંડલ સુપ્રત કરતા ટાઉન પીઆઈ ગોહીલ અને પોલીસકર્મીઓએ બાળકોની ઈમાનદારીની સરાહના કરી હતી. સાથે જ પોલીસે 50 હજાર ગુમાવનાર માલિકની શોધખોળ હાથ ધરી છે. સમાજ જીવનમાં આધુનિક રહેણીકરણીમાં પરિવાર સાથેનો મેળાપ ઘટ્યો છે. વાત લાગણીઓની હોય કે સંસ્કારની કચાસ જોવા મળે જ છે.\nFirst published: March 20, 2021, 14:38 IST


GTU Exam: GTUના વિદ્યાર્થીઓ માટે પરિક્ષામાં જનરલ ઓપ્શનઃ કુલપતિ ડો. નવીન શેઠGujarat Exclusive\nGujarat Exclusive > આપણી જરૂરિયાત > સ્વાસ્થ્ય-શિક્ષા > GTUના વિદ્યાર્થીઓ માટે પરિક્ષામાં જનરલ ઓપ્શનઃ કુલપતિ ડો. નવીન શેઠ\nGTUના વિદ્યાર્થીઓ માટે પરિક્ષામાં જનરલ ઓપ્શનઃ કુલપતિ ડો. નવીન શેઠ\nવિદ્યાર્થી જે વિસ્તારમાં હશે ત્યાં પરીક્ષા આપી શકશે\nડિસ્ક્રિપ્ટિવ તથા ઓફલાઇન પરીક્ષાઓ સામે વિદ્યાર્થીઓનો વિરોધ\nઅમદાવાદઃ કોરોના મહામારીમાં GTUના વિદ્યાર્થીઓને પરિક્ષા (GTU Exam)માં જનરલ ઓપ્શન આપવા નિર્ણય લેવાયો છે. જીટીયુના કુલપતિ ડો. નવીન શેઠે જણાવ્યું કે, આગામી 10મી ડિસેમ્બરના રોજ શરૂ થનારી પરીક્ષામા જનરલ ઓપ્શન રહેશે.\nકુલપતિ ડો. નવીન શેઠે જણાવ્યું કે પરિક્ષામાં પૂછાયેલાં પ્રશ્નોમાંથી જે આવડતાં હોય તે પ્રમાણે જવાબ આપી શકાશે. એટલે કે વિદ્યાર્થીઓએ જેટલો અભ્યાસ કર્યો હશે તેમાંથી પણ જવાબો આપી શકશે.\nઆ પધ્ધતિથી વિદ્યાર્થીઓને રાહત થશે. આ ઉપરાંત વિદ્યાર્થીઓની પરીક્ષા (GTU Exam)70 ગુણના બદલે 56 માર્કસની લેવામાં આવશે. તેમ જ પરીક્ષાના સમયમાં પણ અડધો કલાકનો ઘટાડો કર્યો છે. ત્યાં સુધી કે વિદ્યાર્થી જે વિસ્તારમાં હાલ હશે ત્યાંથી પણ તે પરીક્ષા આપી શકશે.\nમતલબ કે અમદાવાદની કોલેજમાં ભણતો વિદ્યાર્થી સુરત કે વડોદરા હશે તો ત્યાંની કોલેજમાંથી પરીક્ષા આપી શકશે.\nકોરોના મહામારીના કારણે હજુ શાળા કે કોલેજોમાં ઓફલાઇન અભ્યાસ શરૂ થયો નથી. અને પુરતી સંખ્યામાં વિદ્યાર્થીઓ ઓનલાઇન અભ્યાસ કરી શકતા નથી. જીટીયુએ ડિસ્ક્રિપ્ટિવ તથા ઓફલાઇન પરીક્ષા(GTU Exam)ઓ લેવાની કરેલી જાહેરાતથી વિદ્યાર્થીઓને મૂંઝવણમાં મૂકાયાં છે.\nઆ પરીક્ષાનો વિરોધ કર્યો છે. તેના ભાગરૂપે ટવીટર યુધ્ધ શરૂ કર્યું છે.\nગુજરાત ટેકનોલોજી યુનિવર્સીટી ( GTU ) સંલગ્ન કોલેજોમાં અભ્યાસ કરતાં વિદ્યાર્થીઓએ જીટીયુના કુલપતિ તથા રજિસ્ટ્રારને મેઇલ કરીને કરેલી રજૂઆતમાં જણાવ્યું છે કે, જીટીયુ સલંગ્ન કેટલી કોલેજોએ કોર્સ કેવી રીતે અને કેટલા પ્રમાણમાં પૂર્ણ કર્યો છે તે અંગે જીટીયુએ સર્વે કર્યો છે.\nતેમ જ ગુજરાતમાં ઘણી જગ્યાએ ઇન્ટરનેટ તો દૂર વિદ્યાર્થીઓને ફોન કરવા માટે પણ મોબાઇલ ટાવર શોધવા પડે છે ત્યારે શું આ વિદ્યાર્થીઓ માટે રોજના 4થી6કલાક ઘરે બેસી ઓનલાઇન અભ્યાસ કરવો શક્ય બન્યો હશે ?\nહવે ઘણી કોલેજોએ કોર્સ પૂર્ણ કર્યો પણ હશે પરંતુ ઓનલાઇન અભ્યાસપધ્ધતિ અને ઓફલાઇન અભ્યાસ પધ્ધતિમાં શિક્ષકો અને વિદ્યાર્થીઓ બનેની મર્યાદાઓ આવી જાય છે. આકુત્તિઓ, દાખલાઓ વગેરે વિદ્યાર્થીઓને ઓનલાઇન શિક્ષણમાં સમજવા અને શિક્ષકોએ સમજાવા અત્યંત અઘરુ પડે છે.\nસેમેસ્ટર દરમિયાન કોલેજો દ્રારા વિષયને લગતું જ્ઞાન અને પરીક્ષાઓ સંપૂર્ણ રીતે MCQ આધારિત આપવામાં આવ્યું છે. આ ઉપરાંત JEE, NEET વગેરે પરીક્ષાઓ તો ઓફલાઇન રીતે લેવામાં આવી છે, વળી પાછું તે બધી પરીક્ષાઓ સ્પર્ધાત્મક હોય છે.\nતેમાં કોર્સ પુર્ણ કરાવવાની જવાબદારી કોઇ સંસ્થાની હોતી નથી. ત્યારે જીટીયુમાં અભ્યાસ કરતાં વિદ્યાર્થીઓના કોર્સ પૂર્ણ કરાવવાની જવાબદારી જીટીયુ તથા જે તે કોલેજની હોય છે તથા JEE તથા અન્ય બધી પરીક્ષાઓ MCQ રીતે જ લેવામાં આવી હતી.\nવધુમાં જણાવ્યું છે કે, જીટીયુ દ્રારા ગુણભાર ઘટાડવામાં આવ્યો તે વાત આવકાર્ય છે પરંતુ પરીક્ષા (GTU Exam)નો સમય ઘટાડીને અઢી કલાકના સ્થાને બે કલાક કરવામાં આવ્યો છે તે વાત ગળે ઉતરે તેવી નથી.\nકેમ કે કોરોના અને સમયને કોઇ પ્રકારનો સંબંધ હોતો નથી. તે બે કલાક નહીં પરંતુ બે મીનીટમાં પણ થઇ શકે છે. તેથી તે કોરોનાને નાથવા માટેનો ઉપાય નથી. ઘણાં વિદ્યાર્થીઓના પરિવારજનો માટે કોરોનાની બિમારી ઘાતક સાબિત થઇ છે તેથી ઘણાં વાલીઓ પણ ઓફલાઇન અને ડીસ્ક્રિપ્ટિવ પરીક્ષાઓને લઇને પ્રશ્ન ઉઠાવ્યો છે.\nજે ઘરમાં આ બિમારી આવી હતી તે વાલીઓ પોતાના બાળકોને આજે બહાર મોકલવામાં ડર અનુભવી રહ્યાં છે. કોઇ વિદ્યાર્થી સંક્રમિત થશે તો તેની જવાબદારી જીટીયુ લેવા તૈયાર હોય તો લેખિતમાં બાહેંધરી આપવી જોઇએ.\nછેલ્લે વિદ્યાર્થીઓએ એમ પણ જણાવ્યું છે કે, જીટીયુએ હંમેશા વિદ્યાર્થીઓના હિતમાં જ નિર્ણય લેતી હોવાનું જણાવે છે. તો આ નિર્ણયમાં પણ શું વિદ્યાર્થીઓનું હિત સમાયેલું છે તેવો પ્રશ્ન કર્યો છે. GTU Exam news\nઆ અંગે જવાબ આપવા જણાવ્યું છે. વિદ્યાર્થીઓના જણાવ્યા પ્રમાણે આજદિન સુધી તેમને જીટીયુના સત્તાધીશોએ જવાબ આપ્યો નહીં હોવાનું જણાવ્યું છે.\nGTU General option News\nVice Chancellor Dr. Naveen Sheth


Electric Bike: This is India's fastest electric bike, book for Rs 1,999\nએસવીએમ (SVM Prana) એક ડબલ સ્ટીલ ટ્યૂબ ફેમ પર બનેલી છે અને તેનો લુક ખૂબ સુંદર છે. તેમાં ઢાળવાળી ટેન્ક, સ્ટેપ અપ સીટ અને ડુઅલ-એલઇડી હેડલેમ્પ છે\nWritten By newsonline | Ahmedabad | Published: 2021-02-22 09:54:14\nકોઈમ્બતૂર: તમિલનાડુના કોઈમ્બતૂર બેસ્ડ શ્રીવરૂ મોટર્સે ભારતમાં પોતાની પ્રાણ ઇલેક્ટ્રિક મોટર બાઇક (Prana electric motorbike) લોન્ચ કરી છે. ત્તેને કંપનીની વેબસાઇટ દ્રારા 1,999 રૂપિયાની ટોકન મની આપીને બુક કરાવી શકાય છે અને તેની ડિલીવરી માર્ચ સુધી શરૂ થશે. આ સ્પોર્ટી લુકમાં છે અને બે બેટરી પેક ઓપ્શન સાથે લોન્ચ કરવામાં આવી છે. તેની ટોપ સ્પીડ 123 કિમી પ્રતિ કલાક છે.\nએસવીએમ (SVM Prana) એક ડબલ સ્ટીલ ટ્યૂબ ફેમ પર બનેલી છે અને તેનો લુક ખૂબ સુંદર છે. તેમાં ઢાળવાળી ટેન્ક, સ્ટેપ અપ સીટ અને ડુઅલ-એલઇડી હેડલેમ્પ છે. બાઇકમાં 17 ઇંચના ટાયર લાગેલા છે અને વજન 165 કિલોગ્રામ છે. આ ચાર કલર મિસ્ટ્રી બ્લેક, પ્રોગ્રેસિવ ગ્રીન, પરફેક્ટ વ્હાઇટ, અને પૈશનેટ રેડમાં ઉપલબ્ધ છે.\nતેને બે વેરિએન્ટમાં લોન્ચ કરવામાં આવી છે. પ્રાણ બાઇકના ગ્રેડ વેરિએન્ટ કિંમત2લાખ રૂપિયા છે જ્યારે એલીટ વેરિએન્ટની કિંમત3લાખ રૂપિયા છે. હાલ આ બાઇલ પર 25,001 રૂપિયાની છૂટ પણ આપવામાં આવી રહી છે. આ સાથે જ તેને 5,200 દર મહિને ઇએમઆઇ પર પણ ખરીદી શકાય છે.\nપાવર એન્ડ પરર્ફોમન્સ:\nએસવીએમ પ્રાણમાં એક એર કૂલ્ડ બીએલડીસી મોટર 4.32kW અને 7.2kW લિથિયમ આયન બેટરી પેક સાથે આપવામાં આવી છે. બાઇકની 4.32kW ની બેટરીવાળા ગ્રેડ મોડલ ચાર્જ થતાં 126 કિમી અંદાજિત રેંજ આપે છે જ્યારે 7.2kW ની બેટૅરી સાથે આવનાર એલીટ વેરિએન્ટ 225 કિમી કિમીની રેંજ આપે છે. આ બાઇક ફક્ત ચાર સેકન્ડમાં 0-60 કિમી પ્રતિ કલાકની સ્પીડ પકડી શકે છે અને તેની સ્પીડ 123 પ્રતિ કલાક છે.\nસેફ્ટી એન્ડ સસ્પેંશન સેટઅપ:\nઆ બાઇકમાં સારા સસ્પેંશન સિસ્ટમ આપવામાં આવી છે. સાથે જ રાઇડરની સુરક્ષા સુનિશ્વિત કરવા માટે આગળ અને પાછળ બંને પૈડામાં ડિસ્ક બ્રેક આપવામાં આવી છે. આ ચાર ડ્રાઇવિંગ મોડ્સ, પ્રેક્ટિવ, ડ્રાઇવ, સ્પોર્ટ્સ, અને રિવર્સ સાથે આવે છે.


ચાર વર્ષ પહેલાં ૪૫૦૦૦ કરોડનું માર્કેટ વધીને ૫૫૦૦૦ કરોડ થયું છે અને ૨૦૨૫ સુધીમાં ૮૦૦૦૦ કરોડ થવાની ધારણા\nકિચન ગાર્ડન માટે જમીન નહીં હોય તો ચાલશે, કારણ કે હવે હાઇડ્રોપોનિક પદ્ધતિથી છોડ ઉગાડીને તેના પાક લઇ શકાય છે. હાઇડ્રોપોનિક એ જમીન વિના છોડ ઉગાડવાની એક પદ્ધતિ છે. આ શબ્દ ગ્રીકમાંથી આવ્યો છે. આ છોડ મજબૂત, તંદુરસ્ત અને જમીનની તુલનામાં ખૂબ ઝડપથી વિકસે છે.\nછોડના મૂળ કયારેય સૂકાતા નથી. પાણીનો પ્રવાહ નિયંત્રણમાં હોવાથી છોડને પ્રતિદિન પાણી આપવાની પણ જર હોતી નથી. હાઇડ્રોપોનિક ફામિગ એ ખેતીનો નવો અનુભવ છે. આ પદ્ધતિમાં કોકોપીટ, પરલાઇટ અને રોકવુલનો ઉપયોગ થાય છે. પાકને જોઇતા પોષક તત્વો પાણીમાં ઓગાળીને જરૂરિયાત પ્રમાણે પાઇપથી પહોંચાડવામાં આવે છે.\nમહત્વની બાબત એવી છે કે આ પદ્ધતિમાં ૯૦ ટકા પાણી બચે છે. એટલું જ નહીં સિઝન વિના શાકભાજી લઇ શકાય છે. નિયંત્રિત તાપમાનમાં ખેતી થાય છે. રોગ તેમજ જીવાત થતી નથી. નિંદામણનો કોઇ ખર્ચ નથી. હાઇડ્રોપોનિક એ મૂળ ઇઝરાયલની ટેકનોલોજી છે.\nહાઇડ્રો એટલે પાણી અને પોનિક એટલે શ્રમ... આ ખેતી માટે જમીનની જર નથી પણ મહેનત જોઇએ. નેટહાઉસમાં પ્લાસ્ટિકની પાઇપમાં છોડ ઉગાડવામાં આવે છે અને તાપમાનને કન્ટ્રોલ કરવાનું હોય છે. હવે તો ગુજરાતમાં પણ આ પદ્ધતિથી ખેતી શ કરવામાં આવી છે. કૃષિ તજજ્ઞના મતે ગ્લોબલ હાઇડ્રોપોનિકનું માર્કેટ ચાર વર્ષ પહેલાં ૪૫ હજાર કરોડ પિયાનું હતું જે વધીને અત્યારે ૫૫ હજાર કરોડનું થયું છે અને ૨૦૨૫ સુધીમાં તે ૮૦ હજાર કરોડનું થવાની ધારણા છે.\nઅમદાવાદ જિલ્લાના એક ખેડૂતે હાઇડ્રોપોનિક પ્લાન્ટ બનાવ્યો છે જેમાં તે પ્રતિદિન ૧૦૦ કિલોગ્રામ ઘાસનું ઉત્પાદન કરે છે જે દૂધાળા પશુઓને આપવામાં આવે છે. રાયના ઉત્તર અને સૌરાષ્ટ્ર્રના ખેડૂતોએ આ પદ્ધતિને અપનાવવાનું શ કયુ છે. ખેડૂતો ધીમે ધીમે હાઇડ્રોપોનિક પદ્ધતિથી પાક ઉગાડતા શ થયાં છે\nhydroponic farming gujarat


whatsapp tv campaign launched to stop fake news and rumors on whatsapp\nDecember 3, 2018 | 9:41 pm IST\nતાજેતરમાં ફેક ન્યુઝથી કેટલાક લોકોના મૃત્યુ થયા હોવાના સમાચાર સામે આવી રહ્યાં છે. તેમજ Whatsapp પોતાના પ્લેટફોર્મ પર ફેલાતા ખોટા સમાચારને રોકવામાં અસમર્થ રહી હોવાનો આરોપનો સામનો કરી રહી છે. જેને પગલે કંપનીએ ભારતમાં લોકોને ફેક સમાચાર અંગે જાગૃત કરવા માટે ટીવી કેમ્પેન શરૂ કરવાનો નિર્ણય કર્યો છે.\nકંપનીએ કહ્યું છે કે આ નિર્ણય 2019 લોકસભા ચૂંટણીને ધ્યાનમાં રાખીન ફેક સમાચારને વોટ્સએપ પર ફેલાતા રોકવા માટે લેવામાં આવ્યો છે.\nઆ અગાઉ લોકોને ફેક સમાચારો અને અફવાઓ અંગે જાગૃત કરવા માટે કંપનીએ બે તબક્કામાં રેડિયો કેમ્પેન પણ શરૂ કર્યુ હતું. 29 ઓગષ્ટથી શરૂ થયેલા પ્રથમ તબક્કામાં કંપનીએ ઑલ ઈન્ડિયા રેડિયોના 46 રેડિયો સ્ટેશન પર પોતાનું કેમ્પેન ચલાવ્યું હતુ.\nત્યારબાદ5સપ્ટેમ્બરથી કંપનીએ AIRના અન્ય 83 રેડિયો સ્ટેશન પર પોતાનું કેમ્પેન ચલાવ્યું હતુ. કંપનીએ એક નિવેદનમાં કહ્યું કે તેણે ભારતમાં પોતાના વપરાશકારો પર ઊંડાણપૂર્વક અભ્યાસ કર્યો છે અને જેના આધારે ત્રણ ટીવી જાહેરાતો તૈયાર કરી છે.\nકંપનીએ કહ્યું, ત્રણ જાહેરાતો ટેલીવિઝન, ફેસબુક અને યૂટ્યુબ પર નવ ભાષાઓમાં તૈયાર થશે તથા તેની પહોંચ બધા વ્હોટ્સએપ વપરાશકારો સુધી થશે. જેનું પ્રસારણ રાજસ્થાન અને તેલંગાણામાં ચૂંટણી પહેલા શરૂ થઇ જશે.\nઆ જાહેરાત અંગ્રેજી, હિન્દી, બાંગ્લા, કન્નડ, તેલુગુ, આસામી, ગુજરાતી, મરાઠી અને મલયાલમમાં તૈયાર થશે. ત્રણેય જાહેરાત 60 સેકન્ડ લાંબી એક ફિલ્મના રૂપમાં હશે. કંપનીએ કહ્યું કે આ જાહેરાતોને ન્યૂઝ અને ફિલ્મ ચેનલોની સાથે ઘણી ચેનલો પર પ્રસારિત કરાશે. બાદમાં તેને ઑનલાઇન અને પ્રિન્ટની જાહેરાત દ્વારા પણ પ્રસારિત કરાશે.\n[email protected] PM: PM મોદી ગુજરાતમાં, રાહુલ-પ્રિયંકાના કાર્યક્રમમાં થયો ફેરફાર\nસેમસંગનો સસ્તો સ્માર્ટફોન થયો લોન્ચ, જાણો તેની કિંમત અને ફીચર્સ\nWhatsapp પર એક સાથે મોકલો 30 ઓડિયો ફાઇલ, આ છે રીત


Sadhana Weekly - Gujarati Magazine - કેરળમાંરાષ્ટ્રીય સ્વયંસેવક સંઘના કાર્યકર્તાની હત્યા Sadhana Weekly - Gujarati Magazine - કેરળમાંરાષ્ટ્રીય સ્વયંસેવક સંઘના કાર્યકર્તાની હત્યા\nકેરળમાંરાષ્ટ્રીય સ્વયંસેવક સંઘના કાર્યકર્તાની હત્યા\nકેરળમાંરાષ્ટ્રીય સ્વયંસેવક સંઘના કાર્યકર્તાઓની હત્યાઓ રોકાઇ રહી નથી. રવિવારે બપોરે સંઘના વધુ એક કાર્યકર્તાની બપોરે કરપીણ હત્યા કરી દેવામાં આવી છે.પોલીસના જણવ્યા અનુસાર મોટર સાઇકલ પર જઇ રહેલા સંઘ કાર્યકર્તા આનંદન (23 વર્ષ) પર કારમાં સવાર સીપીએમ કાર્યકર્તાઓએ હુમલો કર્યો હતો. અને છરી મારીને તેની હત્યા કરી દેવામાં આવી હતી.\nઉપચાર આપવા છતાં ન બચ્યો જીવ…\nઘટના રવિવારની છે. આનંદન પોરાની બાઈક લઈ ઘરે જતો હતો. તે સમયે કેટલાંક લોકો તેની પાસે આવ્યા અને અને તેના પર અચાનક હુમલો કરી દીધો. ગંભીર રીતે ઘાયલ આનંદનને નજીકની હોસ્પિટલમાં લઈ જવાયો પણ તેને બચાવી ન શકાયો. આ સંદર્ભે પોલીશે કેસ નોંધ્યો છે, હત્યારાની તલાશ પોલીસ કરી રહી છે.\n૨૬૭ કાર્યકર્તાની હત્યાઓ\nએક અહેવાલ પ્રમાણે વર્ષ 2001થી અત્યારસુધીમાં રાજ્યમાં ભાજપના 120 કાર્યકરોની હત્યા કરવામાં આવી છે. કેરળમાં છેલ્લાં ૫૦ વર્ષોમાં આર.એસ.એસ. સાથે સંબંધિત ૨૬૭ લોકોની હત્યાઓ થઈ છે. તેમાંથી ૨૩૨ લોકો સી.પી.એમ. દ્વારા માર્યા ગયા હતા. ૨૦૧૦ પછી, સોળ આર.એસ.એસ. કાર્યકર્તાઓની સીપીએમ દ્વારા હત્યા કરવામા આવી. કોઈના પગ કાપી દેવામાં આવ્યા, તો કોઈની આંખ ફોડી નાંખવામાં આવી. અસંખ્ય કાર્યકર્તાઓને મારપીટ કરી જીવનભર માટે અપંગ બનાવી દેવામાં આવ્યા. આવા ઘાયલોની સંખ્યા માર્યા ગયેલા લોકોની સંખ્યાથી લગભગ છ ગણી છે. ગયા વર્ષે સીપીએમના મુખ્યમંત્રી પી. વિજયનના આવ્યા બાદ રાજ્યમાં 14 હત્યા થઇ છે.\nકેરળરાષ્ટ્રીય સ્વયંસેવક સંઘ કાર્યકર્તા હત્યા RSS


‘ઓખી’ વાવાઝોડુ : રાજયમાં હાઈએલર્ટ | Lok Sansar Dailynews\nસ્નાતક યુવાનોને માસિક ૩, ડિપ્લોમાને બે હજાર મળશે\nસમાજિક ન્યાય અધિકારિતા કામો પાછળ ૩,૬૪૧ કરોડ\nસરદાર સરોવર યોજના માટે ફરીવાર કરોડોની ફાળવણી\nવેરા આવક ૨૦.૯૨ ટકા, ઉત્પાદનની ક્ષમતામાં ૧૩ ટકાની વૃદ્ધિ\nસ્વાસ્થ્ય અને આરોગ્ય માટે ૯૭૫૦.૫૦ કરોડની ફાળવણી\nશિક્ષણ માટે ૨૭૦૦૦ કરોડની ફાળવણી\nરાજ્યનો સર્વાગી વિકાસ થાય તેવુ બજેટ રજુ થયુ : જિલ્લા ભાજપ\nઘરફોડ ચોરીમાં સંડોવાયેલ ૪ શખ્સો ઝડપાયા\nતંત્રની સામે પાણીનો વ્યય...!\n‘ઓખી’ વાવાઝોડુ : રાજયમાં હાઈએલર્ટ\nSubmitted by loksansardailynews on Wed, 2017-12-06 14:46\nતમિળનાડુ અને કેરળમાં ભારે તબાહી મચાવ્યા બાદ ઓખી વાવાઝોડુ ગુજરાત તરફ આગળ વધી રહ્યું છે. હાલ નબળું પડેલું ઓખી વાવાઝોડુ મધ્યરાત્રિ બાદ સુરત પાસેના કાંઠામાં ત્રાટકે તેવી શક્યતા છે. હાઈએલર્ટ વચ્ચે મોટી સંખ્યામાં લોકોને સુરક્ષિત સ્થળોએ ખસેડવામાં આવ્યા છે. સુરતમાં મોટી સંખ્યામાં લોકોને સલામત સ્થળે ખસેડવામાં આવ્યા છે. એનડીઆરએફની ટીમો પણ તૈનાત કરાઈ છે. સાવચેતીના તમામ પગલા લેવામાં આવી ચુક્યા છે.\nતમામ અધિકારીઓની રજા રદ કરવામાં આવી ચુકી છે. ઓખી વાવાઝોડુ નબળુ પડી રહ્યું છે આજે બપોરે ઓખી સુરતથી દરિયામાં ૩૯૦ કિલોમીટર દક્ષિણ-દક્ષિણ પશ્ચિમ દિશામાં છે.જે આજે મધ્યરાત્રીએ સુરત પાસેના દરિયાકાંઠાના સંપર્કમાં આવે એવી સંભાવના હવામાન વિભાગ દ્વારા વ્યકત કરવામાં આવી છે.આ સાથે જ સાઈકલોનિકિ સ્ટ્રોમમાં પરિણમેલુ વાવાઝોડુ ડીપ ડિપ્રેશન કે ડિપ્રેશન સર્જશે.જેના પરિણઆમે ૬૦ થી ૮૦ કિલોમીટર પ્રતિ કલાકની ઝડપે પવન ફૂંકાવાની સંભાવના છે.આ પરિસ્થિતિમાં સંભવિત તમામ પરિસ્થિતિને પહોંચી વળવા સજજ એવા વહીવટી તંત્ર દ્વારા લોકોને સલામત અને સાવચેત કરવામાં આવ્યા છે.ખાસ ઝૂંબેશ હાથ ધરીને ૧૩,૦૦૦થી વધુ બોટ સાથે માછીમારોને લાવવામા સફળતા મળી છે.આગામી બે દિવસમાં કેટલાક વિસ્તારોમાં હળવાથી ભારે વરસાદ થવાની સંભાવના પણ વ્યકત કરવામા આવી છે.દરમિયાન તંત્ર દ્વારા કુલ મળીને ૮૯૦ પરિવારોના ૩,૩૬૦ લોકોને સલામત સ્થળે ખસેડવામા આવી છે આ સાથે જ એનડીઆરએફની ૬ જેટલી ટુકડી તૈનાત કરવામા આવી છે.બીજી તરફ આ વાવાઝોડાની અમદાવાદ ઉપર થનારી સંભવિત અસરને પહોંચી વળવા માટે થઈને અમદાવાદ મ્યુનિસિપલ ફાયરબ્રિગેડને એલર્ટ કરવામા આવ્યુ છે.\nઉપરાંત તમામ અધિકારીઓની રજાઓ પણ રદ કરાવામા આવી છે.ઓખીની સંભાવનાને પગલે રાજય સરકાર હાઈએલર્ટ હોવાનુ પણ રાજયના મુખ્ય સચિવ જે.એન.સિંહ.દ્વારા કહેવવામાં આવ્યું છે.આ અંગેની વિગત એવી છે કે,રાજય ઉપર તોળાઈ રહેલા ઓખી વાવાઝોડાની સંભવિત અસરોની ગંભીરતાને ધ્યાનમાં લઈને રાજયના મુખ્ય સચિવ ડો.જે.એન.સિંહ દ્વવારા આજે દક્ષિણ ગુજરાત અને સૌરાષ્ટ્રના સંલગ્ન તમામ જિલ્લાઓના કલેકટર અને ઉચ્ચ અધિકારીઓ સાથે વિડિયો કોન્ફરન્સ કરીને વહીવટીતંત્ર દ્વારા લેવામા આવેલા પગલાની વિગતવાર સમીક્ષા કરી હતી.તેમણે તમામ જિલ્લાઓના અધિકારીઓને એલર્ટ રહેવા તાકિદ કરી હતી.દરિયામાં ગયેલા માછીમારોને તાકિદે પરત બોલાવવા રાજય સરકાર દ્વારા ખાસ ઝૂંબેશ હાથ ધરવામાં આવી હતી.આજે બપોર સુધીમાં ૧૩,૦૦૦ થી વધુ બોટો માછીમારો સાથે પરત આવી ગઈ છે.બાકીની બોટ પણ માછીમારો સાથે સાંજ પહેલા પરત આવી જાય એવા પગલા લેવા મુખ્ય સચિવ જે.એન.સિંહ દ્વારા સુચના આપવામાં આવી છે.રાજય સરકારે ખેડૂતો પાસેથી ટેકાના ભાવે ખરીદેલી મગફળીને નુકસાન ન થાય એ માટે પણ યુધ્ધના ધોરણે પગલા લેવામાં આવ્યા છે.\nઓખી ઇફેક્ટ : મુંબઇમાં પણ ભારે વરસાદ\nતમિળનાડુ અને કેરળમાં ભારે નુકસાન કર્યા બાદ ઓખી વાવાઝોડની અસર હવે ગુજરાત અને મહારાષ્ટ્રમાં પણ દેખાઇ રહી છે. દક્ષિણ ભારતમાં ભારે તબાહી મચાવી દીધા બાદ ચક્રવાતી તોફાન ઓખીની અસર મુંબઇમાં દેખાઇ રહી છે. મુંબઇમાં ગઇકાલથી ભારે વરસાદ થઇ રહ્યો છે. આજે સતત બીજા દિવસે પણ મુંબઇમાં વરસાદ જારી રહ્યો હતો. જેના કારણે સાવચેતીના પગલારૂપે સ્કુલ અને કોલેજોમાં રજા જાહેર કરી દેવામાં આવી છે. વરસાદ અને તાપમાનમાં ઘટાડો થવાના કારણે માર્ગો પર દરરોજ કરતા ઓછા લોકો નિકળ્યા હતા. ટ્રેનોમાં ભારે ભીડ જોવા મળી હતી. ભારતીય હવામાન વિભાગે આગાહી કરતા કહ્યુ છે કે રાજ્ય સરકારે સિન્ધુ દુર્ગ, થાણે, રાયગઢ અને પાલઘરની સ્કુલ અને કોલેજોમાં રજા જાહેર કરી દીધી છે. મધ્ય રેલવે મુંબઇ ડિવીઝન ના કહેવા મુજબ રાહત અને બચાવ કામગીરીના તમામ સાધનોને તૈયાર રાખવામાં આવ્યા છે. જેમાં દુર્ઘટના રાહત મેડિકલ વાહનો અને જરૂરી ચીજવસ્તુઓનો સમાવેશ થાય છે. સાથે સાથે મધ્ય રેલવેના મુંબઇ ડિવીઝને કહ્યુ છે કે ૨૫૦થી વધારે રેલવે પોલીસ જવાનો અને મહારાષ્ટ્ર રાજ્ય સુર૭ા દળોને તૈયાર રાખવામાં આવ્યા છે. ભીડને કાબુમાં રાખવા માટે પણ વિવિધ પગલા લેવામાં આવી રહ્યા છે. મહારાષ્ટ્ર દરિયા કાઠાના વિસ્તારો અને મંબઇ આ ઓખી વાવાઝોડાન કારણે હાલમાં સુરક્ષિત છે. અરબી દરિયમાંથી ૧૯ માછીમારોને બચાવી લેવામાં આવ્યા છે. દરમિયાન દક્ષિણ ભારતમાં વાવાઝોડા બાદ મોટી સંખ્યામાં લોકો લાપતા થયેલા છે. મહારાષ્ટ્રમાં ખતરો ટળી ગયો છે પરંતુ સુરતની તરફ આ ઓખી વાવાઝોડાની અસર દેખાઇ રહી છે. બચાવ કામગીરીમાં હજારો જવાન ગોઠવી દેવામાં આવ્યા છે. ઓખી વાવાઝોડાની અસરને ધ્યાનમાં લઇને સેન્ટ્રલ રેલવે દ્વારા ઇમરજન્સી સેલની રચના કરવામાં આવી છે. છત્રપતિ શિવાઝી ટર્મિનસ અને કલ્યાણ ખાતે ઇમરજન્સી સેલની શરૂઆત કરવામાં આવી છે. બ્રેક ડાઉનના સાધન પણ ગોઠવી દેવામાં આવ્યા છે. વેસ્ટર્ન રેલવેના એન્જિનિયરિંગ કન્ટ્રોલને રેલવે ટ્રેક પર પાણીની સપાટીને ધ્યાનમાં રાખવા માટે એલર્ટ કરવાનો નિર્ણય કરવામા ંઆવ્યો છે. ડિઝાસ્ટર જેવી સ્થિતીને પહોંચી વળવા માટે તમામ સાવચેતીના પગલા લેવામાં આવ્યા છે. સ્કુલ, કોલેજોમાં રજાની જાહેરાત કરવામાં આવી હોવાની જાહેરાત શિક્ષણ પ્રધાન વિનોદ તાવડે દ્વારા કરવામાં આવી છે. છેલ્લા ૨૪ કલાકમાં શાન્તાક્રુજમાં એક મીમી વરસાદ થયો છે. કોલાબામાં પણ એક ઇંચ વરસાદ થયો છે. મુંબઇમાં હાલમાં વરસાદ જારી રહેવાની આગાહી કરવામાં આવી છે. પ્રચંડ પવન ફુંકાય તેવી પણ શક્યતા છે.\nTotal Visitors: 4868327\nશામળાજી પૂનમના મેળામાં મોટી સંખ્યામાં ભક્તો ઉમટયા\nપાલિતાણામાં મહોરમ નિમિત્તે વિનામુલ્યે સરબત વિતરણ\nસાવરકુંડલામાં રામકથાનું શ્રવણ કરતા મુખ્યમંત્રી


world test championship final: WTC ફાઈનલમાં વિરાટ સેના પહેરશે ખાસ જર્સી, પૂજારા-જાડેજાએ શેર કર્યો તેનો લૂક - world test championship cheteshwar pujara and ravindra jadeja reveals indias wtc final kit | I am Gujarat\nworld test championship cheteshwar pujara and ravindra jadeja reveals indias wtc final kit\nWTC ફાઈનલમાં વિરાટ સેના પહેરશે ખાસ જર્સી, પૂજારા-જાડેજાએ શેર કર્યો તેનો લૂક\nChintan Rami | I am Gujarat | Updated: May 30, 2021, 8:58 PM\nભારત અને ન્યૂઝીલેન્ડ વચ્ચે 18 જૂનથી સાઉથમ્પ્ટનમાં વર્લ્ડ ટેસ્ટ ચેમ્પિયનશિપની ફાઈનલ રમાશે\nભારત અને ન્યૂઝીલેન્ડ વચ્ચે 18 જૂનથી વર્લ્ડ ટેસ્ટ ચેમ્પિયનશિપની ફાઈનલ રમાશે. જેમાં વિરાટ કોહલીની ટીમ નવી કિટમાં જોવા મળશે. શનિવારે ઓલરાઉન્ડર રવીન્દ્ર જાડેજાએ ભારતીય ટીમના નવા જમ્પરનો લૂક શેર કર્યો હતો જ્યારે ટેસ્ટ નિષ્ણાત ચેતેશ્વર પૂજારાએ નવી કિટનો લૂક શેર કર્યો હતો.\nપૂજારાએ તેના ઈન્સ્ટાગ્રામ સ્ટોરીમાં નવી જર્સીનો લૂક શેર કર્યો હતો અને કેપ્શન લખ્યું હતું કે, નવી કિટ આવી ગઈ છે! મેદાનમાં ઉતરવા માટે આતુર છું. આ જ દિવસે ઓલ-રાઉન્ડર રવીન્દ્ર જાડેજાએ નવા જમ્પરનો લૂક શેર કર્યો હતો. જે રેટ્રો લૂકમાં હતું.\nહરામ થઈ ગઈ હતી ઊંઘ, આ મેચે બદલી રવિન્દ્ર જાડેજાની જિંદગીજાડેજાએ પહેલા જમ્પરમાં આગળની બાજુ મોટા અક્ષરે ઈન્ડિયા લખેલું જોવા મળે છે. જ્યારે એક તરફ ભારતીય ક્રિકેટ કંટ્રોલ બોર્ડ (બીસીસીઆઈ)નો લોગો લગાવવામાં આવ્યો છે જ્યારે બીજી તરફ આઈસીસી વર્લ્ડ ટેસ્ટ ચેમ્પિયનશિપનો લોગો છે.\nફેને કરી વામિકાની ઝલક બતાવવાની માંગ, વિરાટ કોહલીએ આપ્યો આ જવાબજાડેજાએ શેર કરેલા સ્લીવલેસ સ્વેટર પર એક પણ સ્પોન્સરનો લોગો નથી. વર્લ્ડ ટેસ્ટ ચેમ્પિયનશિપ ફાઈનલ ઈન્ટરનેશનલ ક્રિકેટ કાઉન્સિલ (આઈસીસી)ની ઈવેન્ટ છે અને તેથી ટીમના સ્પોન્સરનો લોગો લગાવી શકાય નહીં. સ્વેટર પર ગળાના ભાગે વાદળી રંગના સ્ટ્રેપ જોવા મળે છે.\nભારતીય ટીમ વર્લ્ડ ટેસ્ટ ચેમ્પિયનશિપની ફાઈનલ રમવા માટે2જૂનથી ચાર્ટર ફ્લાઈટમાં મુંબઈથી ઈંગ્લેન્ડ જવા રવાના થશે. સાઉથમ્પ્ટન પહોંચ્યા બાદ વિરાટ કોહલીની ટીમ 10 દિવસ ક્વોરેન્ટીનમાં રહેશે.\nRead Next Storyભારત પાસે ખેલાડીઓની ફોજ છેઃ ટીમ ઇન્ડિયાથી પ્રભાવિત થયો પાકિસ્તાનનો પૂર્વ ક્રિકેટર\nworld test championship final ravindra jadeja India vs New Zealand Cricket news Cheteshwar Pujara\nWeb Title : world test championship cheteshwar pujara and ravindra jadeja reveals indias wtc final kit


The opposition demanded an independent investigation into the phone tapping; Govt says leaked data has nothing to do with espionage, conspiracy to discredit democracy | વિપક્ષે ફોન-ટેપિંગની સ્વતંત્ર તપાસની માગ કરી; સરકારે કહ્યું- લીક ડેટાની જાસૂસી સાથે કોઈ લેવાદેવા નથી, આ લોકશાહીને બદનામ કરવાનું કાવતરું - Divya Bhaskar\nThe Opposition Demanded An Independent Investigation Into The Phone Tapping; Govt Says Leaked Data Has Nothing To Do With Espionage, Conspiracy To Discredit Democracy\nસંસદમાં ફોન-ટેપિંગ પર હોબાળો:વિપક્ષે ફોન-ટેપિંગની સ્વતંત્ર તપાસની માગ કરી; સરકારે કહ્યું- લીક ડેટાની જાસૂસી સાથે કોઈ લેવાદેવા નથી, આ લોકશાહીને બદનામ કરવાનું કાવતરું\nસંસદમાં ફોન-ટેપિંગ પર સરકારનો પક્ષ રજૂ કરતાં સંદેશવ્યવહારમંત્રી અશ્વિની વૈષ્ણવ.\nઈઝરાયેલની એક હેકિંગ ફર્મે દુનિયાભરમાં સરકારોની જાસૂસી માટે મદદ કરી છે\nઇઝરાયેલની કંપનીના પેગાસસ સોફ્ટવેર દ્વારા ફોન ટેપ કરવાના અહેવાલોને લઈને સોમવારે સંસદમાં ખળભળાટ મચી ગયો હતો. કોંગ્રેસે પત્રકારો સહિત અન્ય હસ્તીઓના ફોન ટેપ કરવા મામલે સ્વતંત્ર તપાસની માગ કરી છે. સરકારે આને નકારી કાઢતાં કહ્યું હતું કે અહેવાલમાં લીક થયેલા ડેટાની જાસૂસી સાથે કોઈ લેવાદેવા નથી.\nસંદેશવ્યવહારમંત્રી અશ્વિની વૈષ્ણવે કહ્યું, 'એક વેબ પોર્ટલે રવિવારે રાત્રે એક ખૂબ જ સનસનાટીભર્યા અહેવાલ પ્રકાશિત કર્યો હતો. આમાં અનેક ગંભીર આક્ષેપો કરવામાં આવ્યા છે. સંસદનું ચોમાસુ સત્રના એક દિવસ પહેલાં આ અહેવાલને ન લાવવામાં આવ્યો, એ બધું સંયોગ ન હોઈ શકે. ભૂતકાળમાં વ્હોટ્સએપ પર પેગાસસના ઉપયોગને લઈને આવા જ દાવા કરવામાં આવ્યા હતા. તે રિપોર્ટમાં પણ કોઈ તથ્યો નહોતાં અને તે બધા દ્વારા નકારી કાઢવામાં આવ્યો હતો. 18 જુલાઇએ પ્રકાશિત થયેલા અહેવાલમાં ભારતની લોકશાહી અને તેની સંસ્થાઓની છબિને ખરાબ કરવાનો પ્રયાસ હોવાનું જણાઈ રહ્યું છે.\nજાસૂસી અને ગેરકાયદે દેખરેખ સામે કડક જોગવાઈઓ\nવૈષ્ણવે કહ્યું, “આપણા દેશમાં કોઈપણ પ્રકારની જાસૂસી અને ગેરકાયદે દેખરેખ સામે કડક કાયદા છે. દેશની અંદર પ્રક્રિયા હેઠળ આવું કરવાની એક સિસ્ટમ છે. રાષ્ટ્રીય સુરક્ષા સંદર્ભે કોઈપણ ઇલેક્ટ્રોનિક સંદેશવ્યવહારની દેખરેખ રાખતી વખતે નિયમો અને નિયમોનું કડક પાલન કરવામાં આવે છે.'\nઅશ્વિની કહ્યું હતું કે તે લોકોને દોષ નથી આપી શકતા, જેમણે એ મીડિયા રિપોર્ટને વિસ્તારથી વાંચ્યો નથી. ગૃહના તમામ સભ્યોને વિનંતી છે કે તેઓ તથ્ય અને તર્કના આધારે આ મુદ્દા પર ચર્ચા કરે. રિપોર્ટ એક કન્સોર્ટિયમ (સમૂહ)ને આધાર બનાવીને પ્રકાશિત કરવામાં આવ્યો છે. આ ગ્રુપની પહોંચ લીક થયેલા 50,000 ફોન નંબરોના ડેટાબેસ સુધી છે.\n16 મીડિયા ગ્રુપના રિપોર્ટમાં હતો ફોન ટેપિંગનો દાવો\nરવિવારે રાત્રે 16 મીડિયા ગ્રુપની સંયુક્ત તપાસ બાદ જાહેર રિપોર્ટમાં કહેવામાં આવ્યું હતું કે ઈઝરાયેલની એક હેકિંગ ફર્મએ દુનિયાભરમાં સરકારોની જાસૂસી માટે મદદ કરી છે. આ રિપોર્ટમાં દુનિયાભરમાં 180થી વધુ રિપોર્ટરો અને સંપાદકોની ઓળખ કરવામાં આવી છે, જેમણે સરકારોએ દેખરેખની યાદીમાં રાખ્યા છે. આ દેશોમાં ભારત પણ સામેલ છે, જ્યાં સરકાર અને વડાપ્રધાન મોદીની ટીકા કરનાર પત્રકાર દેખરેખ હેઠળ હતા.\nગઈકાલે જાહેર કરવામાં આવેલા એક મીડિયા રિપોર્ટમાં દાવો કરવામાં આવ્યો છે કે પત્રકારો સહિત જાણીતી હસ્તીઓના ફોન ભારતમાં ઇઝરાયેલી સોફ્ટવેર પરથી ટેપ કરવામાં આવ્યા છે.\nપેગાસસે પણ આંકડાઓને ખોટા ગણાવ્યા હતા\nપેગાસસની પેરેંટ કંપની NSO ગ્રુપે ફોન હેકિંગ પર રવિવારે જાહેર કરવામાં આવેલા રિપોર્ટને ખોટો ગણાવ્યો છે. NSOના નિવેદનમાં કહેવામાં આવ્યું છે કે રિપોર્ટ ખોટા અનુમાન અને પાયવિહોણી થિયરીથી ભરેલો છે. આ રિપોર્ટ મજબૂત તથ્યો પર આધારિત નથી. અહેવાલમાં આપેલી વિગતો વાસ્તવિકતાથી ઘણી દૂર છે. જ્યારે વિશ્વભરના જાસૂસી પત્રકારોની સૂચિ અંગે કંપનીએ કહ્યું, 'પેગાસસ ઉપયોગ કરનાર દેશોની યાદી સંપૂર્ણપણે ખોટી છે. તેમાંના ઘણા તો પેગાસસના ક્લાયન્ટ પણ નથી.\nપેગાસસ સૉફ્ટવેર આવી રીતે કામ કરે છે\nપેગાસસ દ્વારા જે વ્યક્તિને ટાર્ગેટ કરવાનો છે તેના ફોન પર એસએમએસ, વ્હોટ્સએપ, આઈ મેસેજ (આઇફોન) કે કોઈ અન્ય મધ્યમ દ્વારા એક લિંક મોકલવામાં આવે છે. આ લિંક એક સંદેશ સાથે મોકલવામાં આવે છે કે ટાર્ગેટ તેના પર એકવાર ક્લિક કરે. ફક્ત એક ક્લિકથી ફોનમાં સ્પાયવેર એક્ટિવ થઈ જાય છે. એકવાર એક્ટિવ થયા પછી, તે ફોનના એસએમએસ, ઇમેઇલ, વ્હોટ્સએપ ચેટ, કોન્ટેક્ટ બુક, જીપીએસ ડેટા, ફોટો અને વીડિયો લાઇબ્રેરી, કેલેન્ડર બધામાં લીક કરી નાખે છે.\nઓફિશિયલ સિક્રેટ્સ એક્ટ હેઠળ ફરિયાદ: ફોન ટેપિંગ પ્રકરણે એફઆઈઆર સામે રશ્મિ શુક્લા મુંબઈ હાઈ કોર્ટમાં\nચૂંટણી દરમિયાન શરદ પવાર-ઉદ્ધવ ઠાકરેના ફોન ટેપિંગ, મહારાષ્ટ્ર સરકારે આપ્યો તપાસનો આદેશ


COVID-19 India News in Gujarati, Latest COVID-19 India news, photos, videos | Zee News Gujarati\ncovid 19 india 1\nદેશમાં રિકવરી રેટ 60 ટકાથી વધારે, છેલ્લા 24 કલાકમાં સાજા થયા 20 હજારથી વધુ કોરોના દર્દી\nદેશમાં વધતા કોરોના કેસ વચ્ચે રાહતના સમાચાર આવ્યા છે કે, કોવિ઼ડ-19 થી સાજા થતા દર્દીઓનો રિકવરી રેટ 60 ટકાથી પણ વધારે થયો છે. કેન્દ્રીય સ્વાસ્થ્ય મંત્રાલયે કહ્યું કે દેશમાં કોવિડ-19ના મામલે જલદી ખબર પડવા પર તેમને સમયસર ક્લીનિકલ પ્રબંધ થવાના કારણથી સાજા થવાના લોકોની સંખ્યા ઝડપથી વધી રહી છે. શુક્રવારના દેશમાં કોરોના વાયરસ દર્દીઓના સાજા થવા પર રિકવરી રેટ 60 ટકાથી વધુ થયો છે.\nJul 3, 2020, 07:48 PM IST\nCoronavirus: 24 કલાકમાં સામે આવ્યા સૌથી વધુ કેસ, મોતનો આંકડો પણ4હજારને પાર\nકોરોના વાયરસ (Coronavirus)ના મામલે દેશમાં સતત ઝડપથી વધી રહ્યા છે. ગત 24 કલાકમાં અત્યાર સુધી કોરોના (COVID-19)ના સૌથી વધુ નવા કેસ નોંધવામાં આવ્યા છે. દેશમાં કોવિડ-19 સંક્રમિતોની કુલ સંખ્યા 1 લાખ 38 હજારને પાર થઇ ગઇ છે સાથે જ મોતનો આંકડો પણ વધી ગયા છે.\nકોરોનાથી નાગરિકોને બચાવવા ગુજરાત સરકારે અપનાવ્યો આર્યુવેદ-હોમિયોપેથનો રસ્તો\nકોરોના સંક્રમણથી બચવા ભારતીય પરંપરાગત ચિકિત્સા પદ્ધતિ અપનાવવામાં આવી રહી છે અને તે ખૂબ કારગત સાબિત થઈ રહી છે. શરીરની રોગપ્રતિકારક શક્તિ વધારવા ઘરગથ્થુ ઉપચારો તથા આયુર્વેદ અને હોમીયોપેથિ દવાઓને વધુને વધુ નાગરિકો પ્રાથમિકતા આપી રહ્યા છે. કોરોના સંક્રમિત દર્દીઓના સંપર્કમાં આવેલા વ્યક્તિઓ કે જેઓને ક્વોરેન્ટાઈન કરાયેલા છે તે પૈકી 91,341 વ્યકિતઓએ આયુર્વેદ અને હોમિયોપેથી ઉપચાર પદ્ધતિ અપનાવી છે. આશ્ચર્યજનક બાબત એ છે કે ક્વોરેન્ટાઈન વ્યક્તિઓમાં જે 91,341 લોકોએ આયુર્વેદ-હોમિયોપેથી ઉપચાર પદ્ધતિ અપનાવી હતી. તે પૈકી માત્ર 15 દર્દીઓના જ રિપોર્ટ પોઝીટીવ આવ્યા છે, જે તમામ 15 દર્દીઓએ ત્રણ દિવસથી પણ ઓછો સમય આ રોગપ્રતિકારક શક્તિવર્ધક દવાઓનું સેવન કર્યું હતું.\nApr 25, 2020, 03:47 PM IST\nસરકારે દુકાન ખોલવાના આદેશ તો આપ્યા, પણ શું ખૂલશે અને શું નહિ તે પણ જાણી લેજો\nઆજથી દેશભરમાં લોકડાઉનમાં છૂટછાટ આપવાની શરૂઆત કરવામાં આવી છે. કેટલીક દુકાનો ખોલવાના સૂચનો આપવામાં આવ્યા છે. આ સંજોગોમાં ગુજરાત સરકારે પણ દુકાનો ખોલવા બાબતે છૂટછાટ આપી છે. પરંતુ તમામ દુકાનો ખોલવાના આદેશ થયા નથી. સરકારે કેટલાક પ્રકારની દુકાનોને જ ખોલવાના આદેશ આપ્યા છે. આ અંગે સીએમઓના સચિવ અશ્વિની કુમારે સ્પષ્ટતા પણ કરી છે કે, કયા પ્રકારની દુકાનો ખૂલશે અને કયા પ્રકારની નહિ. રાજ્યના તમામ જિલ્લાઓમાં આવતીકાલે રવિવાર તારીખ 26 એપ્રિલથી મોલ તેમજ માર્કેટીંગ કોમ્પલેક્સ સિવાય તમામ દુકાનોને પોતાના ધંધા વ્યવસાય કરવા માટે છૂટ આપવામાં આવશે. ત્યારે આ માટે તમારે માહિતી મેળવી લેવી જરૂરી છે.\nગુજરાતના નાના-મોટા દુકાનધારકો, ધંધા વ્યવસાયકારો માટે મહત્વપૂર્ણ નિર્ણય લેવાયો\nરાજ્યના નાના-મોટા દુકાનધારકો, ધંધા વ્યવસાયકારો માટે એક મહત્વપૂર્ણ નિર્ણય કર્યો છે. રાજ્યના તમામ જિલ્લાઓમાં આવતીકાલે રવિવાર તારીખ 26 એપ્રિલથી મોલ તેમજ માર્કેટીંગ કોમ્પલેક્સ સિવાય તમામ દુકાનોને પોતાના ધંધા વ્યવસાય કરવા માટે છૂટ આપવામાં આવશે. ભારત સરકારના જાહેરનામાના અનુસંધાને મુખ્યમંત્રી દ્વારા આ નિર્ણયની જાહેરાત કરી છે. આવી છૂટછાટ નિયમો અને શરતોને આધિન આપવામાં આવી છે. જે દુકાનો-ધંધા વ્યવસાયને વ્યવસાય માટે છૂટ આપવામાં આવી છે તે વિસ્તાર કન્ટેઇનમેન્ટ વિસ્તારની બહાર હોવો જોઇશે. દુકાન-ધંધા વ્યવસાયના નિયમિત સ્ટાફના 50 ટકા સ્ટાફ રાખવાનો રહેશે. માસ્ક પહેરવાનું અને સોશિયલ ડિસ્ટન્સ જાળવવાનું પણ ફરજિયાત પાલન દુકાન-ધંધા વ્યવસાયકારોએ કરવાનું રહેશે. જે-તે સ્થાનિક સત્તામંડળે જાહેર કરેલા કન્ટેઇનમેન્ટ વિસ્તારો માન્ય ગણાશે. મુખ્યમંત્રીએ આ ઉપરાંત એવો પણ નિર્ણય કર્યો છે કે, IT તેમજ ITES ઇન્ડસ્ટ્રીઝમાં પણ 5૦ ટકા સ્ટાફ કામકાજ માટે રાખવાની શરતે અને જો આવી ઇન્ડસ્ટ્રી કન્ટેઇનમેન્ટ ઝોન બહારના વિસ્તારમાં હોય તો તેવી ઇન્ડસ્ટ્રીઝને પણ મંજૂરી આપવામાં આવશે.\nભીષ્મ પિતામહની પાછળ દેખાયેલ Coolerની હકીકત પરથી ઉંચકાયું રહસ્ય\nદેશભરમાં કોરોના વાયરસના કહેરને કારણે થયેલા લોકડાઉનમાં લોકોને ઘરની અંદર રહેવાની પ્રેરણા આપવા માટે તમામ પોતપોતાના પ્રયાસો કરી રહ્યાં છે. આ કારણે જ દૂરદર્શને દર્શકોના મનોરંજન માટે 90ના દાયકાના રામાયણ (Ramayan) અને મહાભારત ફરીથી શરૂ થઈ ગયું છે. હાલ આ બંને સીરિયલએ લોકોનું દિલ જીતી લીધું છે, તેથી જ તે ટીઆરપી રેટમાં સૌથી આગળ પહોંચી ગઈ છે. તો સોશિયલ મીડિયા પર આ સીરિયલને લઈને ધૂમ મચેલી છે. પરંતુ હવે મહાભારત(Mahabharat) ના એક સીનમાં લોકોને કૂલર જેવી ચીજ નજર આવી છે. જેના બાદ તેના પર અનેક MEME બની રહ્યા છે. પરંતુ આ તસવીર પાછળ એક હકીકત છે.\nકોરોનામુક્ત રાજકોટ કરવા 37 ડિગ્રી ગરમીમાં સાધુની તપસ્યા\nરાજકોટ (Rajkot) ને કોરોના મુક્ત બનાવવા હવે સાધુ-સંતો મેદાને આવ્યા છે. રાજકોટનાં આજીડેમ નજીક આવેલા દાદા હનુમાન મંદિરે 37 ડિગ્રી તાપમાનમાં મંદિરનાં મહંત સહિત ત્રણ સાધુ ઘુણી ઘખાવી છે. દરરોજ આકરા તાપમાં ત્રણ કલાક સુધી સાધુઓ ગુજરાત કોરોના (Coronavirus) મુક્ત બને તેને લઇને તપસ્યા કરી રહ્યાં છે.\nApr 25, 2020, 12:34 PM IST\nસુરતમાં કોરોનાના વધુ 8 કેસનો વધારો, કેન્દ્રની ટીમ નિરીક્ષણ માટે પહોંચી\nઅમદાવાદ બાદ હવે કોરોના (Coronavirus) એ સુરતનો વારો પાડ્યો છે. કેન્દ્ર સરકારે કોરોનાના નવા હોટસ્પોટ બનેલાં શહેરો અમદાવાદ, સુરત, હૈદરાબાદ, થાણે અને ચેન્નઇમાં સ્થિતિ ખૂબ ગંભીર ગણાવી છે. અહીંની સ્થિતિ પર દેખરેખ માટે ગૃહ મંત્રાલયે નવી4આંતર-મંત્રાલય કેન્દ્રીય ટીમ રચી છે, જેમાંથી બે ગુજરાત આવશે. ત્યારે આજે સુરત (Surat) માં વધુ 8 કેસ પોઝિટિવ કેસ સામે આવ્યા છે. 8 પૈકી 1 મનપાનો કર્મચારી છે. તો અન્ય લિંબાયત અને સેન્ટ્રલ ઝોનના દર્દી છે. આ સાથે જ સુરતના પોઝિટિવ કેસનો આંકડો 465 પર પહોંચ્યો છે.\nApr 25, 2020, 12:14 PM IST\nરમજાન મહિનો ગુજરાત પોલીસ માટે સૌથી મોટી ચેલેન્જિંગ બની રહેશે\nઆજથી રમજાન મહિનાની શરૂઆત થઈ છે. ગઈકાલે રમજાનનો ચાંદ નજર આવી ગયો છે. શિયા ચાંદ કમિટીએ ચાંદ દેખાયાની પુષ્ટિ કરી છે. ઈદગાહ લખનઉના ઈમામ મૌલાના ખાલિદ રશીદ ફરંગીએ એલાન કર્યો કે, 24 એપ્રિલ 2020ના રોજ રમજાનુલ મુબારક ચાંદ થઈ ગયો છે. પહેલો રોજા આજે શનિવારથી રાખવામા આવશે. તો બીજી તરફ, ગુજરાત પોલીસ માટે રમજાન મહિનો વધુ ચેલેન્જિંગ બની રહેશે. આ માટે પોલીસે ઘરમાં રહીને જ ઈબાદત કરવાની સલાહ આપી છે. તેમજ પોલીસ આ મામલે સખત બનીને કડક પગલા લઈ રહી છે.\nસરકારનો ખુલાસો : ગુજરાતના3જિલ્લાને બાદ કરતાં તમામ સ્થળે કોરોના પહોંચ્યો\nકોરોનાના કેસ મામલે હવે ગુજરાત દેશમાં બીજા સ્થાન પર સરકી ગયું છે, જે ગંભીર બાબત કહી શકાય. ત્યારે આરોગ્ય સચિવ જયંતિ રવિએ આજના અપડેટ્સ અંગે જણાવ્યું કે, આ એક અભૂતપૂર્વ વાઇરસ છે. WHo એ પણ તેને મહામારી જાહેર કરી છે. 210 દેશ કરતાં વધુ દેશોમાં તેનુ સંક્રમણ વિસ્તર્યું છે. ભારતના 32 રાજ્યો અને કેન્દ્રશાસિત પ્રદેશમાં કોરોના પહોંચી ગયો છે. ગુજરાતના ત્રણ જિલ્લાના બાદ કરતાં તમામ સ્થળે કોરોના પહોચ્યો છે. હજી પણ બધા વિસ્તારમાં પહોચશે એ હકીકત છે. પણ એને ધીમો કરવા માટેના પ્રયાસો થઇ રહ્યાં છે. તેના વિકાસની ગતિ ઘટાડવાનો પ્રયાસ થઈ રહ્યો છે. લોકાડાઉનને લીધે તેની ગતિ પર કાબુ મેળવવામાં સફળતા મળી છે. આ રોગથી લુપ્ત ન રહી શકીએ, પણ તેની ગતિને નિયંત્રિત કરી શકીએ. આ સ્થિતિ હજુ બે મહિના ચાલશે. ભય, અફવા અને માસ ઇન્ફર્મેશનનું વાતાવરણ આપણને પાલવે નહિ. તેથી અફવાઓ ન ફેલાવવા માટે અમારી અપીલ છે. જ્યારે આખા સમાજ દેશમાં સંક્રમણ ફેલાતુ હોય ત્યારે સચેત રહેવુ જોઇએ.\nApr 25, 2020, 10:50 AM IST\nવડોદરાના માથા પરથી હટી રહ્યાં છે કોરોનાના વાદળો, વધુ4દર્દી રિકવર થયા\nવડોદરામાંથી સતત રાહતના સમાચાર સામે આવી રહ્યાં છે. તાજેતરમાં જ વડોદરામાં એકસાથે 45 દર્દીઓ રિકવર થયાના સમાચાર આવ્યા હતા. જેના બાદ બીજા વધુ એક રાહતના સમાચાર મળ્યા છે. કોરોના સંક્રમિત તબીબ સહિત ચાર દર્દીઓ કોરોના મુક્ત થયા છે. ડો.ફેઝાન કુરેશી સહિત ચાર દર્દીઓને હોસ્પિટલમાંથી રજા અપાઈ છે. પાણીગેટની નીલકંઠ હોસ્પિટલમાં ફરજ બજાવતા તબીબ ડો.ફેઝાન કુરેશીને ચેપ લાગ્યો હતો. ત્યારે હોસ્પિટલમાંથી ડિસ્ચાર્જ થયા બાદ ડો.ફેઝાને વડોદરાના આરોગ્ય તંત્રના વખાણ કર્યા હતા. વડોદરામાં કોરોનાથી અત્યાર સુધી 57 દર્દીઓ સાજા થયા છે.\nApr 25, 2020, 09:09 AM IST\nઆજના સૌથી મોટા સમાચાર : કેન્દ્ર સરકારે દુકાનો ખુલ્લી રાખવા આપી છૂટ, પણ શરતો લાગુ...\nલોકડાઉન (Lockdown) વચ્ચે કેન્દ્ર સરકારે દેશવાસીઓને સૌથી મોટી રાહત આપી છે. અંદાજે એક મહિનાથી બંધ થયેલી દુકાનો આજથી શરતોની સાથે ખોલવાની પરમિશન આપવામાં આવી છે. તો આ પહેલા જાણી લો કે, આ છૂટ મામલે ક્યાં રાહત મળશે અને કયા નિયમો લાગુ કરાયા છે.\nApr 25, 2020, 07:55 AM IST\nજે દેશે વાયરસ આપ્યો, એ જ દેશમાંથી મંગાવેલી કોરોના ટેસ્ટ કિટ ખરાબ નીકળી, આપ્યો આવો જવાબ....\nકોરોના વાયરસ સંક્રમણની તપાસ માટે હાલમાં જ કેન્દ્ર સરકારે ચીનથી ટેસ્ટ કિટ મંગાવ્યા હતા. હાલમાં જ લગભગ 5.5 લાખ લિક્વીડ એન્ટીબોડી ટેસ્ટ કિટ ભારત મોકલવામાં આવ્યા હતા. પરંતુ વિવિધ રાજ્યોમાં આ કીટ ખરાબ સાબિત થયા છે. હવે ચીની કંપનીઓએ આ મામલે પોતાનું નિવેદન આપ્યું છે.\nApr 25, 2020, 07:36 AM IST\nચાર અમદાવાદીઓએ શોધ્યો જાદુઈ પિટારો, ધારો એ વસ્તુ અંદર મૂકીને સેનેટાઈઝ કરી શકશો\nકોરોના વાયરસ એક એવી બીમારી છે જે સ્પર્શથી ફેલાતી બીમારી છે. તમે હોમ ક્વોરેન્ટાઈન હોઈએ પણ શાકભાજી, દૂધ અને જીવન જરૂરિયાતની વસ્તુઓ જે બહારથી ઘરની અંદર આવતી હોય છે. તો આવી વસ્તુઓને કેવી રીતે સેનેટાઇઝ કરવી એ મોટો સવાલ હોય છે. આવું જ કઈક નવું સંશોધન કર્યું છે ચાર અમદાવાદીઓએ. જે દરેક વ્યક્તિને કામમાં આવી શકે છે. માત્ર 22 દિવસમાં આ પ્રકારનું બોક્સ બનાવવામાં સફળતા મળી છે.\nદસ્તાવેજની નોંધણી અંગે રાજ્ય સરકારનો મહત્વનો નિર્ણય\nસીએમઓના સચિવ અશ્ચિની કુમારે રાજ્ય સરકારના મહત્વના નિર્ણય અંગે માહિતી આપતા જણાવ્યું કે, નગરપાલિકા અને મહાનગરપાલિકાની વિસ્તાર સિવાયની 98 સબ રજીસ્ટાર કચેરીમાં દસ્તાવેજની નોંધણી કરવામાં આવશે. જેના માટે ઓનલાઈન એપોઈન્ટમેન્ટ લેવી પડશે. તો સાથે જ ઉદ્યોગોને મળેલી છૂટછાટ અંગે માહિતી આપતા જણાવ્યું કે, રાજ્યમાં ઉદ્યોગોને શરૂ કરવાની મંજૂરી આપી છે. તેમાં અત્યાર સુધીમાં ૪૦ હજાર ઉદ્યોગો શરૂ થઇ ગયા છે અને એ ઉદ્યોગોમાં5લાખ કામદારો કામ કરી રહ્યા છે.\nApr 24, 2020, 02:21 PM IST\n....નહિ તો 15 મે સુધી અમદાવાદમાં કોરોનાના કેસનો આંકડો 50 હજાર કેસ થઈ જશે : વિજય નહેરા\nઆજ રીતે અમદાવાદમાં કોરોનાના કેસ વધતા રહેશે તો અમદાવાદમાં કોરોનાના કેસનો આંકડો 8 લાખને પાર થઈ શકે છે. તો સાથે જ 15 મે સુધી અમદાવાદમાં 50 હજારથી વધુ કોરોનાના કેસ થઈ શકે છે. આવા દાવો અમદાવાદના મ્યુનિસિપલ કમિશનર વિજય નહેરા દ્વારા કરવામાં આવ્યો છે.\nUpdates : ગાંધીનગરમાં 30 વર્ષના તબીબને કોરોના. સુરતમાં કોર્પોરેટરના માતાનો રિપોર્ટ પોઝિટિવ\nગુજરાતમાં કોરોનાના કેસ સતત વધી રહ્યાં છે. ગુજરાતમાં નવા વિસ્તારો હવે કોરોના (Coronavirus) ના સંક્રમણમાં આવી રહ્યાં છે. આવામાં સરકારે દાવો કર્યો છે કે, ટેસ્ટીંગનો આંકડો વધારાયો છે. ત્યારે ગાંધીનગરથી ચોંકાવનારા સમાચાર સામે આવ્યા છે. જેમાં ગાંધીનગર સિવિલ હોસ્પિટલમા ફરજ બજાવતા ફિઝીશયન ડૉક્ટર કોરોનાથી સંક્રમિત થયા છે. ગાંધીનગર સિવિલ હોસ્પિટલનાં કોવિડ વોર્ડમા આ તબીબ ફરજ બજાવતા હતાં. 30 વર્ષીય ફીઝિશિયનને કોરોનાં પોઝિટિવ આવતાં સારવાર માટે ખસેડાયા છે.\nApr 24, 2020, 12:36 PM IST\nhotspot સિવાયના વિસ્તારોમાં પણ એક્ટિવ ટેસ્ટિંગ કરાતું હોવાનો ગુજરાત સરકારનો દાવો\nગુજરાતમાં સતત વધી રહેલા કેસોને કારણે સમગ્ર ભારતમાં ગુજરાત બીજા નંબરે આવી ગયું છે. ત્યારે hotspot સિવાયના વિસ્તારોમાં પણ એક્ટિવ ટેસ્ટિંગ કરવામાં આવી રહ્યું હોવાનો ગુજરાત સરકાર દ્વારા દાવો કરાયો છે. આરોગ્ય અગ્ર સચિવ જયંતિ રવિએ માહિતી આપતા જણાવ્યું કે, કોરોના વાયરસના ટેસ્ટીંગની વ્યવસ્થા ધીમે ધીમે ગુજરાતમાં વધી રહી છે. દરરોજના સો જેટલા ટેસ્ટ કરાતા હત, પરંતુ પાંચમી એપ્રિલ પછી 400 જેટલા ટેસ્ટ કરાતા હતા. પછી 1500 જેટલા ટેસ્ટ કર્યા. તમામ જિલ્લામાં 100 કેસ કરીએ તેવો નિર્ણય લેવાયો હતો. ૧૮મીએ 2664 અને એ પછી 3000 સુધીના ટેસ્ટ ગુજરાત દ્વારા કરાયા છે.\nApr 24, 2020, 10:59 AM IST\nકોરોનાના ફફડાટથી સુરતમાં 101 રાશનધારકો હડતાળ પર ઉતરી ગયા, ગરીબો અટવાયા\nસુરતમાં કોરોનાના ફફડાટ વચ્ચે રેશનિંગની દુકાનો બંધ રહેતા નોટિસ મોકલવામાં આવી છે. સસ્તા અનાજની દુકાનદારો સલામતીને પ્રાથમિકતા આપીને અચોક્કસ મુદતની હડતાળ પર ઉતરી ગયા છે. જેથી 101 દુકાનદારોને નોટિસ ફટકારવામાં આવી છે. તેમજ દુકાનદારો પાસેથી ખુલાસો પણ માંગવામાં આવ્યો છે. આવામાં Lockdownના પગલે ગરીબ અને મધ્યમવર્ગીય પરિવારોની હાલત કફોડી બની છે.\nApr 24, 2020, 10:30 AM IST


ખાંડ ખાવાથી થઈ શકે છે ખતરનાક બીમાર, ખાંડ બનાવવા માટે તેમાં વપરાય છે આ ઝેરી કેમિકલ - Adhuri Lagani\nખાંડ ખાવાથી થઈ શકે છે ખતરનાક બીમાર, ખાંડ બનાવવા માટે તેમાં વપરાય છે આ ઝેરી કેમિકલ\nઅત્યારનાં સમયમાં ડાયાબિટીસ લગભગ દરેક ઘરમાં જોવા મળશે. તેનું કારણ અત્યારની ખાંડ છે. ખાંડને સફેદ ઝેર માનવામાં આવે છે. ખાંડ બનાવવા શેરડીનાં રસમાં ૨૩ હજાર જેટલા કેમિકલ (ઝેર) ભેળવવા પડે છે. આ કેમિકલ (ઝેર) તમારા શરીરની અંદર ગયા પછી બહાર નથી નીકળતું. જેના લીધે શરીરમાં નવા નવા રોગ ઉત્પન્ન થાય છે. ખાંડની જગ્યાએ તમે અત્યારે ગોળ નો ઉપયોગ કરી શકો છો કારણકે ગોળ બનાવવા માટે કોઈપણ કેમિકલનો ઉપયોગ કરવામાં આવતો નથી. શેરડીનાં રસને ગરમ કરીને ગોળ બનાવવામાં આવે છે અને તેમાં કંઇ ભેળવવામાં આવતું નથી.\nગોળ કરતાં પણ બીજી સારી વસ્તુ છે કાકવી. જે તમે ખાઈ શકો છો. જો તમે ક્યારેય ગોળ બનતાં જોયો હશે તો તમને તેનો ખ્યાલ હશે. કાકવીને ગોળ કરતાં પણ સારી માનવામાં આવે છે. કાકવીને ૧/૨ વરસ સુધી ડોલમાં ભરીને રાખો તો તે ખરાબ નથી થતી. કાકવિનો ભાવ પણ ગોળ ની જેટલો જ છે. પણ તમને જણાવી દઈએ કે ખાંડ ની જગ્યાએ તમે ગોળ અથવા કાકવીને ઉપયોગમાં લઈ શકો છો.\nઆ બંનેમાં કોઈપણ પ્રકારના કેમિકલ ભેળવવામાં નથી આવતાં જે આપણા સ્વાસ્થ્ય માટે ખુબ જ સારું છે. ખાંડ આપણા શરીર માટે ખુબ જ નુકશાનકારક છે. તો બની શકે તો ખાંડ ની જગ્યાએ ગોળ અથવા કાંકવી નો ઉપયોગ કરી શકો છો.\nકાંકવી કંઈ રીતે બને છે\nગોળ બનાવવા માટે જ્યારે શેરડીનાં રસને ગરમ કરવામાં આવે છે. ત્યારે ગોળ બનતા પહેલા અને તેનો રસ ગરમ થયા પછી એક લિકવીડ બને છે જેને કાંકવી કહેવામાં આવે છે. જ્યાં પણ ગોળ બનતો હોય ત્યાં કાંકવી મળી રહે છે.\nખાંડને બનાવવા માટે તેમાં કેટલાય પ્રકારનાં કેમિકલ ભેળવવામાં આવે છે અને આ કેમિકલ આપણા શરીરમાં નવા નવા રોગ ઉત્પન્ન કરે છે. ખાંડ બનાવનાર શુગર મિલવાળા ના પણ બીપી હાઈ રહે છે. અનેક શુગર મીલવાળા સાથે મુલાકાત દરમ્યાન એ લોકોનું કહેવું છે કે જ્યારથી અમે ખાંડ બનાવવાનું અને ખાવાનું શરૂ કર્યું છે ત્યારથી સ્વાસ્થ્ય ખરાબ રહે છે. શુગર મિલમાં કરોડો રૂપિયા વપરાય છે. તેના કરતાં તો સારું સસ્તામાં ગોળ અને કાંકવિ બને છે. પ્રોસેસ પણ સરળ છે.\nખાંડ લઈ કંઈ રીતે બને છે તે તમે જોશો તો તમે ક્યારેય પણ ખાંડ નો ઉપયોગ નહી કરો. જો તમે ચા પીવો છો તો ખાંડ ની જગ્યાએ ગોળનો ઉપયોગ કરો જે આપણા શરીર માટે સારું છે. ખાંડ ડાયાબિટીસ જેવી ખતરનાક બીમારીને આમંત્રણ આપે છે.\nસાસરે ગયેલી દીકરીએ પોતાના પિતાને કહ્યું, “મને ઝેર આપો”, દરેક વ્યક્તિએ અચૂક વાંચવા જેવી સ્ટોરી\nઅહીંયા કિલોના ભાવે મળે છે ગરમ કપડા, અમદાવાદ માં પણ ભરાય છે આ બજાર


Flucan in Gujrati નાં ઉપયોગો, ડોઝ, આડઅસરો, ફાયદાઓ, ક્રિયાપ્રતિક્રિયાઓ અને ચેતવણી - Flucan naa upyogo, dojh, adasro, fayado, kriyapratikriyao ane chetavni\nFlucan ની જાણકારી\nFlucan Benefits & Uses[દવા] લાભો અને ઉપયોગો- Flucan Benefits & Uses in Gujarati- Flucan labhon ane upyogon\nFlucan નો ડોઝ અને કેવી રીતે લેવી- Flucan Dosage & How to Take in Gujarati - Flucan no dojh ane kevi rite levi\nFlucan ની આડઅસરો- Flucan Side Effects in Gujarati- Flucan ni adasro\nFlucan સંબંધિત ચેતવણીઓ- Flucan Related Warnings in Gujarati- Flucan sambhandhit chetavnio\nઅન્ય દવાઓ સાથે Flucan ની ગંભિર ક્રિયાપ્રતિક્રિયાઓ- Severe Interaction of Flucan with Other Drugs in Gujarati- anya dawao sathe Flucan ni ghambhir kriyapratikriyao\nFlucan નાં પ્રતિસૂચકો- Flucan Contraindications in Gujarati- Flucan naa pratisuchako\nFlucan વિશે અવારનવાર પૂછવામાં આવતા પ્રશ્નો- Frequently asked Questions about Flucan in Gujarati- Flucan vise avaranvar puchhavama avata prasno\nખોરાક અને આલ્કોહોલ સાથે Flucan ની ક્રિયાપ્રતિક્રિયાઓ- Flucan Interactions with Food and Alcohol in Gujarati- khorak ane alcohol sathe Flucan nī kriyapratikriyao\nFlucan Benefits & Uses[દવા] લાભો અને ઉપયોગો - Flucan Benefits & Uses in Gujarati - Flucan labhon ane upyogon\nFlucan નો ઉપયોગ નીચેનાની સારવાર કરવા માટે થાય છે -\nFlucan નો ડોઝ અને કેવી રીતે લેવી - Flucan Dosage & How to Take in Gujarati - Flucan no dojh ane kevi rite levi\nFlucan નાં ઘટકો - Flucan Active Ingredients in Gujarati - Flucan naa ghatako\nFlucan ની આડઅસરો - Flucan Side Effects in Gujarati - Flucan ni adasro\nસંશોધન આધારિત, જ્યારે Flucan નો ઉપયોગ કરવામાં આવે છે ત્યારે નીચેની આડઅસરો જોવામાં આવી છે -\nFlucan સંબંધિત ચેતવણીઓ - Flucan Related Warnings in Gujarati - Flucan sambhandhit chetavnio\nશું સગર્ભા સ્ત્રીઓ માટે Flucan નો ઉપયોગ સુરક્ષિત છે?\nસગર્ભા સ્ત્રીઓ પર Flucan ઘણી જોખમી આડઅસરો ધરાવે છે, તેથી તબીબી સલાહ વિના તેનો ઉપયોગ ન કરો.\nશું સ્તનપાન દરમ્યાન Flucan નો ઉપયોગ સુરક્ષિત છે?\nસ્તનપાન કરાવતી સ્ત્રીઓ માટે Flucan સલામત છે.\nકિડનીઓ પર Flucan ની અસર શું છે?\nકિડની પર Flucan લીધા પછી પ્રતિકૂળ અસર થઈ શકે છે. જો તમે તમારા શરીર પર કોઈપણ આડઅસરો જુઓ તો આ દવા લેવાનું બંધ કરો. તમારા ડૉક્ટર તમને આ Flucan લેવા માટે સલાહ આપે તો જ આ દવા ફરીથી લો.\nયકૃત પર Flucan ની અસર શું છે?\nયકૃત માટે Flucan ભાગ્યે જ હાનિકારક છે.\nહ્રદય પર Flucan ની અસર શું છે?\nહૃદય માટે Flucan ભાગ્યે જ હાનિકારક છે.\nઅન્ય દવાઓ સાથે Flucan ની ગંભિર ક્રિયાપ્રતિક્રિયાઓ - Severe Interaction of Flucan with Other Drugs in Gujarati - anya dawao sathe Flucan ni ghambhir kriyapratikriyao\nદર્દીઓમાં તે ગંભિર આડઅસરો પેદા કરતી હોવાથી નીચેની દવાઓ સાથે Flucan ન લેવી જોઇએ -\nFlucan નાં પ્રતિસૂચકો - Flucan Contraindications in Gujarati - Flucan naa pratisuchako\nજો તમે નીચેનામાંથી કોઇ પણ રોગોથી પિડાતા હોવ, તો તમારા ડૉક્ટર તેમ કરવાનું ન કહે ત્યાં સુધી તમારે Flucan લેવી ન જોઇએ -\nFlucan વિશે અવારનવાર પૂછવામાં આવતા પ્રશ્નો - Frequently asked Questions about Flucan in Gujarati - Flucan vise avaranvar puchhavama avata prasno\nશું Flucan આદત બનાવનાર અથવા વ્યસનકારક છે?\nના, Flucan લેવાથી વ્યસન થતું નથી.\nFlucan લીધા પછી તમે ઘેન અનુભવી શકો છો. તેથી આ પ્રવૃત્તિઓ હાથ ધરવા માટે તે સલામત નથી.\nહા, પરંતુ ડૉકટરની સલાહ પર જ Flucan લો.\nમાનસિક બિમારીઓ માટે Flucan લેવાનો કોઈ ફાયદો નથી.\nખોરાક અને આલ્કોહોલ સાથે Flucan ની ક્રિયાપ્રતિક્રિયાઓ - Flucan Interactions with Food and Alcohol in Gujarati - khorak ane alcohol sathe Flucan nī kriyapratikriyao\nખોરાક અને Flucan વચ્ચે ક્રિયાપ્રતિક્રિયાઓ\nતમે ખોરાક સાથે Flucan લઈ શકો છો.\nઆલ્કોહોલ અને Flucan વચ્ચે ક્રિયાપ્રતિક્રિયાઓ\nસંશોધનનાં અભાવને લીધે, Flucan લેતી વખતે આલ્કોહોલ લેવાની આડઅસરો વિશે કંઇ પણ કહી શકાતું નહીં.


નેશનલ એવૉર્ડ: શ્રીદેવી બેસ્ટ એક્ટ્રેસ, બેસ્ટ ફિલ્મ ’ન્યુટન’\nનવગુજરાત સમય | Publish Date: Apr 13 2018 1:01PM\n૬૫માં ફિલ્મ એવોર્ડની જાહેરાત થઈ ગઈ છે. સ્વર્ગસ્થ શ્રીદેવીને સર્વશ્રેષ્ઠ અભિનેત્રીનો એવૉર્ડ મળ્યો છે. રાષ્ટ્રીય ફિલ્મ પુરસ્કાર કમિટિનાં ચેરમેન તેમજ પ્રખ્યાત ફિલ્મ મેકર શેખર કપૂરે આ અંગે જાહેરાત કરી છે. રાજકુમાર રાવની ફિલ્મ ’ન્યુટન’ને સર્વશ્રેષ્ઠ ફિલ્મ માટે એવોર્ડ આપવામાં આવ્યો છે. ’ન્યૂટન’ માટે એક્ટર પંકજ ત્રિપાઠીને સ્પેશિયલ એવૉર્ડ આપવામાં આવ્યો છે. બેસ્ટ એન્ટરટેઈનીંગ ફિલ્મનો એવોર્ડ બાહુબલીને મળ્યો છે. તેમજ દાદા સાહેબ ફાળકે એવોર્ડ વિનોદ ખન્નાને મળ્યો છે.\nરાષ્ટ્રીય ફિલ્મ પુરસ્કાર ફિલ્મ ક્ષેત્રમાં આપવામાં આવતો ભારતનો ઘણો જૂનો પુરસ્કાર છે જેને વર્ષ 1954થી આપવામાં આવે છે. આ પુરસ્કાર ત્રણ ભાગોમાં આપવામાં આવે છે. જેમાં ફીચર ફિલ્મ, બીનફીચર ફિલ્મ અને સિનેમા પર શ્રેષ્ઠ લેખન. પ્રભાસની ફિલ્મ બાહુબલી-2ને એક્શન ડાયરેક્શન અને બેસ્ટ સ્પેશિયલ ઈફેક્ટ મૂવીનો એવોર્ડ મલ્યો છે. બેસ્ટ એડિટિંગનો એવોર્ડ અસમ ભાષાની મૂવી ‘વિલેજ રોકસ્ટાર’ને મળ્યો છે. રાષ્ટ્રીય ફિલ્મ પુરસ્કાર કમિટીના ચેરમેન શેખર કપૂરે ભારતની અલગ-અલગ ભાષાઓની ફિલ્મોના એવોર્ડની જાહેરાત કરી.\nબેસ્ટ કોરિયોગ્રાફીનો એવોર્ડ ‘ટોઈલેટ-એક પ્રેમ કથા’ને ગયો છે. જેમાં ગોરી તૂ લઠ્ઠ મારના કોરિયોગ્રાફી માટે આ એવોર્ડ મળ્યો છે. તેની કોરિયોગ્રાફી ગણેશ આચાર્યએ કરી હતી. બેસ્ટ બેગ્રાઉન્ડ મ્યૂઝિક એવોર્ડ શ્રીદેવી સ્ટારર મોમને મળ્યો છે. મણિ રત્નમની કાતુર વેલ્યાદી માટે એ આર રહેમાનને બેસ્ટ મ્યુઝિક ડાયરેક્ટર એવોર્ડ મળ્યો છે.


રાફેલ સોદામાં ફ્રેંચ કંપનીના વડા ખોટું બોલે છે; તપાસ થશે તો મોદી બચી નહીં શકે: રાહુલે ફરી ધડબડાટી બોલાવી - Sanj Samachar\nરાફેલ સોદામાં ફ્રેંચ કંપનીના વડા ખોટું બોલે છે; તપાસ થશે તો મોદી બચી નહીં શકે: રાહુલે ફરી ધડબડાટી બોલાવી\n02 November 2018 04:35 PM\nકોંગ્રેસ અધ્યક્ષ રાહુલ ગાંધીએ આજે જણાવ્યું હતું કે ફ્રાન્સની રાફેલ વિમાન બનાવતી કંપની દસોં એવિયેશનના સીઈઓ ખોટું બોલી રહ્યા છે અને કંપનીએ અનિલ અંબાણીની ખોટ ખાતી કંપનીને કટકીના પ્રથમ હપ્તા તરીકે રૂા.284 કરોડ આપ્યા હતા.\nવડાપ્રધાન નરેન્દ્ર મોદીનું નામ લીધા વિના તેમનો દેખીતો ઉલ્લેખ કરતાં ગાંધીએ જણાવ્યું હતું કે ફ્રેંચ એવિયેશન કંપનીના સીઈઓ દેશ ચલાવી રહેલા માત્ર એક માણસને બચાવી રહ્યા છે.\nદસોંએ અનિલ અંબાણીની કંપનીમાં રૂા.284 કરોડનું રોકાણ કર્યું હતું. તેમણે એ જ પૈસાથી જમીન ખરીદી હતી. એ સ્પષ્ટ છે કે દસોંના સીઈઓ ખોટું બોલી રહ્યાં છે. ખોટ ખાતી કંપનીમાં તેમણે 284 કરોડ કેસ રોકયા?\nદસોંના સીઈઓએ જણાવ્યું હતું કે એચએએલને કોન્ટ્રેકટ ન આપવાનું સરણે એ કહ્યું કે અનિલ અંબાણી પાસે જમીન હતી. હવે એવું બહાર આવ્યું છે કે અનિલ અંબાણીએ દસોંએ આપેલા પૈસાથી જમીન ખરીદી હતી. રાહુલના દાવા મુજબ સરકારી કંપની હિન્દુસ્તાન એરોનેટીક પાસે અંબાણીની કંપની કરતાં વધુ જમીન છે. ફાઈટર જેટની કિંમત જાહેર ન કરવા પાછળ સરકારનાં ઈરાદાને પણ તેમણે પડકાર્યો હતો.કોંગ્રેસ અધ્યક્ષે જણાવ્યું હતું કે વડાપ્રધાન મોદી અને અંબાણી રાફેલ સોદામાં ભાગીદાર તરીકે કામ કરી રહ્યા છે. તેમણે આને ઓપન એન્ડ શટ કેસ ગણાવ્યો હતો.\nરાફેલ ખરીદીની તપાસ થશે તો મોદી બચી નહીં શકે. આ વાત પાકી છે. એક, ભ્રષ્ટાચાર અને બીજું, નિર્ણય લેનાર કોણ છે તે સ્પષ્ટ છે. એ નરેન્દ્ર મોદી હતા અને નરેન્દ્ર મોદીએ અનિલ અંબાણીને 30000 કરોડ આપવા સોદો કર્યો હતો.


Upcoming Archives - Ame Gujju Great\nHome Tag Archives: Upcoming\nTag Archives: Upcoming\nવનપ્લસ ભારતમાં ફિટનેસ બેન્ડ લોન્ચ કરવા જય રહ્યું છે\nin : News, Technology\nવનપ્લસ બેન્ડને ટ્વિટર અને એમેઝોન પર સત્તાવાર રીતે બતાવવામાં આવ્યું છે. વનપ્લસ બેન્ડ આ મહિનામા જ લોન્ચ થઈ શકે છે, જોકે કંપનીએ હજી સુધી સત્તાવાર રીલિઝની તારીખ શેર કરી નથી. જાણીતા ટિપ્સટર્સે દાવો કર્યો છે કે વનપ્લસ બેન્ડ 11 જાન્યુઆરીએ લોન્ચ થઈ શકે છે. તેની કિંમત અને વિશિષ્ટતાઓ પણ બતાવવામાં આવી છે. This year, we are here to help you …\nસેમસંગ 600MP કેમેરા સેન્સર પર કામ કરી રહ્યું છે\nસેમસંગ ગેલેક્સી S20 અલ્ટ્રાના લોન્ચિંગ સાથે તેના નવીનતમ 108-મેગાપિક્સલ સેન્સરથી સજ્જ છે. આ લેન્સ એ સુનિશ્ચિત કરવામાં મદદ કરી કે સેમસંગે છેલ્લા કેટલાક મહિનાઓમાં ઘણી હેડલાઇન્સ મેળવી લીધી છે. ડિવાઇસની ફોટોગ્રાફી પ્રદર્શનને ઉત્થાન આપવા ઉપરાંત, લેન્સ એ પણ બતાવ્યું કે કેવી રીતે ફોન નિર્માતાએ થોડા વર્ષોમાં 12MP લેન્સથી મોટા લેન્સમાં અપગ્રેડ કરીને ઝડપી ગતિએ તેની કેમેરા તકનીકનો વિકાસ કર્યો છે. …\nવનપ્લસ 8 સિરીઝ 14મી એપ્રિલે લોન્ચ થશે\nવનપ્લસ 8 સિરીઝ 14 મી એપ્રિલના રોજ લોન્ચ થવાની તૈયારીમાં છે. આ આશ્ચર્યજનક રીતે ભારતમાં લાદવામાં આવેલા લોકડાઉનની છેલ્લી તારીખ સાથે સુસંગત છે. જો કે, વનપ્લસ હવે ખુદ આગળ આવી ગયું છે અને તેના 2020 ફ્લેગશિપ ફોન્સની લોન્ચિંગ તારીખ આપી દીધી છે. વનપ્લસ 8 સિરીઝ 14 એપ્રિલથી લોન્ચ થઈ રહી છે અને તમે વનપ્લસથી લાઇવસ્ટ્રીમ દ્વારા રાત્રે 8:30 વાગ્યે ભારતમાં …\nવિવો V૧૯ ડ્યુઅલ પંચ સાથે ૨૬ માર્ચે લોન્ચ થશે\nવિવો V૧૯ આ મહિને ભારતીય માર્કેટમાં પ્રવેશ કરશે. કહેવામાં આવી રહ્યું છે કે વિવો દેશમાં એક અલગ વેરિએન્ટ લોન્ચ કરશે. વિવો દ્વારા તેના ટ્વિટર હેન્ડલ પર મૂકવામાં આવેલા ટીઝર ઇમેજથી આની ખાતરી થઈ શકે છે. વીવો V૧૯ ડ્યુઅલ કેમેરા પંચ-હોલ ડિસ્પ્લે દર્શાવશે અને આંતરિક સ્પષ્ટીકરણો પણ અલગ હોવાની અપેક્ષા છે. ચીની OEM નિર્માતા દ્વારા વિવો V૧૯ સ્માર્ટફોન ૨૬ માર્ચે ભારતમાં …


Yamaha's Majesty S 155 scooter showcased, costing Rs 2.4 lakh|યામાહાનું Majesty S 155 સ્કૂટર શોકેસ થયું, કિંમત 2.4 લાખ રૂપિયા\nYamaha's Majesty S 155 scooter showcased, costing Rs 2.4 lakh\nયામાહાનું Majesty S 155 સ્કૂટર શોકેસ થયું, કિંમત 2.4 લાખ રૂપિયા\nMar 25, 2020, 02:03 PM IST\nઓટો ડેસ્કઃ યામાહા એક નવું સ્કૂટર Majesty S લઇને આવ્યું છે. આ સ્કૂટર જાપાનમાં રજૂ કરવામાં આવ્યું છે. 2020 Yamaha Majesty S 155 સ્કૂટરની કિંમત3,45,000 જાપાની યેન એટલે કે આશરે 2.4 લાખ રૂપિયા છે. યામાહાનું આ મેક્સી સ્ટાઇલ સ્કૂટર થોડા સમય પહેલાં જ ઓટો એક્સપોમાં રજૂ કરાયેલા Aprilia SXR160થી પણ પાવરફુલ છે.\nયામાહાના આ નવાં સ્કૂટરની પ્રોફાઇલ બોલ્ડ છે. ફ્રંટમાં સ્ટાઇલિશ એપ્રન માઉન્ટેડ LED હેડલાઇટ આપવામાં આવી છે, જે તેને અટ્રેક્ટિવ બનાવે છે. હાઇ રાઇઝ્ડ પિલિયન સીટ સ્કૂટરને અગ્રેસિવ લુક આપે છે. આ ઉપરાંત, સ્કૂટરમાં લોય વ્હીલ્સ, બ્લેક સાઇડ માઉન્ટેડ એક્ઝોસ્ટ અને બ્લેક યલો કોન્ટ્રાસ્ટ કલર સ્કીમ સ્કૂટરના ઓવરઓલ લુકને સ્પોર્ટ બનાવે છે.\nયામાહાના Majesty S 155 સ્કૂટરનમાં 155cc, સિંગલ સિલિન્ડર એન્જિન આપવામાં આવ્યું છે. આ એન્જિન 7,500rpm પર 15 PS પાવર અને 6,000rpm પર 14Nm ટોર્ક જનરેટ કરે છે. અપ્રિલિયા SXR160માં 160ccનું એન્જિન આપવામાં આવ્યું છે, જે 11.01 PS પાવર અને 11.6 Nm ટોર્ક જનરેટ કરે છે.\nકંપનીનો દાવો છે કે આ સ્કૂટરની એવરેજ લિટર દીઠ 40 કિમી છે. તેની ફ્યુલ ટેંક કેપેસિટી 7.4 લિટર છે.\nYamaha Majesty S સ્કૂટરમાં સ્પોર્ટી લુકવાળું3પોડ સેમી ડિજિટલ ઇન્સ્ટ્રુમેન્ટ ક્લસ્ટર, ફ્રંટ એપ્રનમાં 12V DC સોકેટ, ફ્રંટ ફ્યુલ કિલર કેપ અને એલ્યુમિનિયમ હુક જેવાં ફીચર્સ આપવામાંઆવ્યાં છે. સ્કૂટરની સીટ નીચે વધારે સ્પેસ છે. તેના ફ્રંટમાં 267 mm અને રિઅરમાં 245 mm ડિસ્ક બ્રેક આપવામાં આવી છે.આ સ્કૂટર આવનારા સમયમાં ઇન્ડિયામાં પણ લોન્ચ થઈ શકે છે.


વર્લ્ડ કપની વોર્મ-અપ મેચમાં જ ભારતની હાર, શું વિરાટ જીતાડી શકશે વિશ્વ કપ? - GSTV\nHome » News » વર્લ્ડ કપની વોર્મ-અપ મેચમાં જ ભારતની હાર, શું વિરાટ જીતાડી શકશે વિશ્વ કપ?\nસ્ટાર ખેલાડીઓથી ભરેલી ટીમ ઈન્ડિયા વર્લ્ડ કપના વોર્મ-અપ મેચમાં ન્યૂજીલેન્ડની વિરૂદ્ધ6વિકેટથી હારી ગઈ. કીવિયોની વિરૂદ્ધ આ હારથી વર્લ્ડ કપ જીતવાનુ સપનું લઈને આવનાર ભારતીય ટીમને મોટો જટકો લાગ્યો છે. આ હારથી ભારતીય ટીમની તૈયારીઓની પોલ ખુલી ગઈ છે. ટીમને જેવી શરૂઆતની આશા હતી તેવુ થયુ નથી. રવિન્દ્ર જાડેજાના કારણે ટીમ 150 પાર થઈ. એક સમય એવો હતો કે 100 રન પાર કરવા મુશ્કેલ હતા ત્યારે રવિન્દ્ર જાડેજાએ 50 બોલમાં 54 રન કરીને ટીમની ઈજ્જત બચાવી હતી.\nશા કારણે હારી ટીમ ઈન્ડિયા\n1. રોહિત અને ધવન ફેલ થયા\nઆ મેચમાં ભારતની શરૂઆત ખુબ જ ખરાબ રહી હતી જે વાતની ચિંતા ભારતીય બેટ્સમેનને લઈને થઈ રહી હતી તે આ મેચમાં સાચી સાબીત થઈ હતી. શરૂઆત રોહીત શર્મા સાથે થઈ હતી જે બોલ્ટના બોલ પર એલબીડબ્લ્યું થઈ ગયો. શિખર પણ બોલ્ટના બોલનો શીકાર બન્યો. બોલ્ટે પોતાના પહેલા સ્પેલમાં રોહિત,શિખર અને રાહુલને બેસાડી દીધા.\n2. કોહલી થયો આઉટ\nકેપ્યન વિરાટ કોહલીને કોલિન ડિ ગ્રૈંડહોમએ એફ કટર સાથે આઉટ થયા. કોહલીએ 24 બોલમાં 18 રન કરીને આઉટ થયો હતો. આ વખતે વિરાટનો જાદુ ન ચાલ્યો અને ટીમને ડુબાડી ગયો.\n3. ન ચાલ્યો ધોની અને પંડ્યા\nધોની અને પંડ્યા બંને ક્રીજ પર હતા. હાર્દિકે 37 બોલમાં 30 રન કર્યા હતા. જ્યારે ધોનીએ 42 બોલમાં 17 રન કરી કેચ આઉટ થયો હતો.


આખા ગુજરાતમાં “છાનુ રે છપનું”… તાલથી મચાવી રહ્યું છે ધમાલ, અધધધ..લોકોએ જોઇ લીધો આ વિડીયો અને તમે?\nHomeGujrati Newsઆખા ગુજરાતમાં “છાનુ રે છપનું”… તાલથી મચાવી રહ્યું છે ધમાલ, અધધધ..લોકોએ જોઇ લીધો આ વિડીયો અને તમે?\n• જાણો આ આપણા નવા ગુજરાતી ગીત વિશે, જે આપણા આખા ગુજરાતમાં તેના તાલથી મચાવી રહ્યું છે ધમાલ, જાણો આ ગીત વિશે એક ક્લિક પર.\n• સાંત્વની ત્રિવેદી દ્વારા અવિનાશ વ્યાસ રચિત વિશ્વ વિખ્યાત રચના “છાનુ રે છપનું” નવા સ્વરૂપ માં થયુ લોચ.\nઆપણા ભારતમાં ગીતોને એક સારૂ સ્થાન આપવામાં આવ્યું છે, અને એમાં આપણા ગુજરાતી ગીતોની તો વાત જ ના થાય. તેના સુર અને તાલથી લોકો ડગવા લાગે છે. આજના આ દિવસોમાં રોજ કોઈના કોઈ નવા ગીતો આવતા રહે છે, અને એ નવા ગીતો પણ ખૂબ સુંદર રીતે ગાવા માં આવે છે અને આજે અમે એવાજ એક નવા ગીત વિશે વાત કરવા જઈ રહ્યા છીએ જેને અત્યારના સમયમાં તેના તાલથી ગુજરાતમાં ધમાલ મચાવી દીધી છે, તો ચાલો જાણીએ આ ગીત વિશે…\nઅમે જે ગીતની વાત કરી રહ્યા છીએ તેનું નામ છે છાનું રે છપનું, આ ગીત લોકો ખૂબ પસંદ કરી રહ્યા છે અને લોકો વારમ વાર તેને જુવે છે. આ ગીતના સિંગર જે સાંત્વની ત્રિવેદી એ ગુજરાતના કલાકારોમાં એક મોટું નામ છે, જેમના ઘણા ચાહકો છે. સાંત્વની ત્રિવેદીએ આગળ પણ ઘણા ગીતો ગાયા છે.\nસાંત્વની ત્રિવેદી અને આકાશ પરમાર ના ઘણા ગીતો આગળ પણ ખૂબ જ સુંદર અને સુરના તાલથી ધમાલ મચાવી હતી. આકાશ પરમારના સંગીતમાં એક જુદો જ જાદુ છે, જેના સાથે આજની આ નવી પેઢી ઝડપથી જોડાઈ જાય છે. તેમને આવા નવા ગીતોની રચનાથી જ્યાં જ્યાં આપણા ગુજરાતીઓ રહે છે ત્યાં ત્યાં આપણા ગુજરાતનો એક અવાજ પહોચાડવાનું કાર્ય કર્યું છે.\nહવે જો આપણે વાત કરીએ તો આ ગીતનું શૂટિંગ રાજપીપળા ગામમાં થયું છે, જ્યાં કુદરતી સૌન્દર્ય છે, અને આ ગીતે લોકોને જણાવ્યું છે લોકોને કુદરતી વાતાવરણ ની એક નવી ઓળખ આપી છે. આ ગીતના શબ્દો એક પલકમાં આખી જિંદગીનું કઈ કહી જાય છે અને આ ગીતને થોડાજ સમયમાં હજારો લોકોનો પ્રેમ મળ્યો છે.\nહવે જો આપણે વાત કરીએ તો આ ગીતને પૂરું પાડવામાં દેવ પટેલ એટલે કે સિનેમેટોગ્રાફી તેમને કરી છે, અને આ સાથે આ પૂરા પ્રોજેક્ટને નીરવ પરમાર અને તેમની ટીમે ઘણી મહેનત કરી ખૂબ સુંદર રીતે પાર પાડ્યો છે.\nહવે તમે વિચારી રહ્યા હશો કે આ ગીતને ક્યાંથી જોવું તો આ ગીતને” છાનુ રે છપનું ” સાંત્વની ત્રિવેદી ની ઓફિસિયલ યુટ્યુબ ચેનલ પર લોન્ચ કરવા માં આવ્યું છે, અને નીચે આ ગીતની લિંક પણ છે, તો મિત્રો આ ગીત સાંભળો અને તેની મજા લો, અને આ ગીત કેવું લાગ્યું તેનો પ્રતિસાદ જરૂર આપજો.


રસ્તા પર દૂર્ઘટનાના શિકાર વ્યક્તિને ખુદ સોનૂ સૂદે ઉઠાવીને પહોંચાડ્યો હોસ્પિટલ | Sonu Sood saves man life who met with an accident in Punjab Moga. - Gujarati Oneindia\n| Published: Wednesday, February 9, 2022, 13:27 [IST]\nમુંબઈઃ ફિલ્મ અભિનેતા સોનૂ સૂદ કોઈ પણ સમયે લોકોની મદદ કરવા માટે ઉપલબ્ધ રહે છે. જે રીતે તે લોકોની મદદ કરી રહ્યા છે તેના કારણે તે ઘણીવાર સોશિયલ મીડિયા પર ચર્ચામાં રહે છે કોરોના કાળમાં સોનૂ સૂદે ઘણા લોકોના જીવન બચાવવાનુ કામ કર્યુ. તેમણે મજૂરો, છાત્રોને તેમના ઘરે પહોંચાડવામાં મદદ કરી. ટ્વિટર પર અજાણ્યા વ્યક્તિ જ્યારે સોનૂ સૂદને મદદ માટે કહેતા સોનૂ સૂદ તેમની મદદ માટે આગળ આવતા અને દરેક સંભવ મદદ કરવાની કોશિશ કરતા. એક વાર ફરીથી સોનૂ સૂદે એક વ્યક્તિનો જીવ બચાવીને લોકો સામે ઉદાહરણ રજૂ કર્યુ છે.\nમોગા શહેરમા થયો માર્ગ અકસ્માત\nવાસ્તવમાં, પંજાબના મોગા શહેરમાં કોટકપુરા બાયપાસ પાસે એક માર્ગ અકસ્માત થઈ ગયો. માર્ગ દૂર્ઘટનામાં એક વ્યક્તિ કાર દૂર્ઘટનાનો શિકાર બની ગયો. આ દરમિયાન સોનૂ સૂદ ત્યાંથી પસાર થઈ રહ્યા હતા. જ્યારે તેમણે દૂર્ઘટના જોઈ તો તે વ્યક્તિની મદદ કરવા માટે પહોંચી ગયા. ખુદ સોનૂ સૂદે બે ગાડીઓના થયેલા અકસ્માત બાદ કારની અંદર ફસાયેલા ઘાયલ વ્યક્તિને બહાર કાઢ્યો અને તેને હોસ્પિટલ પહોંચાડ્યો જ્યાં વ્યક્તિને સમયસર ઈલાજ મળી શક્યો.\nખુદ ખોળામાં ઉઠાવીને પહોંચાડ્યો હોસ્પિટલ\nરિપોર્ટ મુજબ આ ઘટના મંગળવાર મોડી રાતની છે. આ ઘટના મોગાના કોટકપુરા બાયપાસની છે જ્યાં બે ગાડીઓને એક્સીડન્ટ થઈ ગયો હતો. સોનૂ સૂદે પોતાની ટીમના સભ્યો સાથે ઘાયલ વ્યક્તિને કારમાંથી કાઢીને તેને પોતાના ખોળામાં ઉઠાવીને હોસ્પિટલ પહોંચાડ્યો અને તેનો ઈલાજ કરાવ્યો. હાલમાં ઘાયલ વ્યક્તિ હવે જોખમમાંથી બહાર છે અને તેને સારો ઈલાજ મળી રહ્યો છે.\nદરેક સંભવ મદદની કોશિશ\nજે રીતે સોનૂ સૂદે ઘાયલ વ્યક્તિની રસ્તા પર ચાલતા મદદ કરી ત્યારબાદ તેની ખૂબ જ પ્રશંસા થઈ રહી છે. મહત્વની વાત છે કે સોનૂ સૂદની સમય રહેતા આ વ્યક્તિની મદદના કારણે જીવ બચી ગયો અને તેને યોગ્ય ઈલાજ મળી ગયો. નોંધનીય વાત છે કે સોનૂ સૂદ દેશભરમાં લોકોની સોશિયલ મીડિયા દ્વારા મદદ કરે છે. તેમની ટીમ લોકોની ફરિયાદોને તેમના સુધી પહોંચાડે છે અને ત્યારબપાદ સોનૂ સૂદ લોકોને દરેક સંભવ મદદ પહોંચાડવાની કોશિશ કરે છે.\nsonu sood accident punjab bollywood સોનૂ સૂદ અકસ્માત પંજાબ બૉલિવુડ\nSonu Sood saves man life who met with an accident in Punjab Moga.\nStory first published: Wednesday, February 9, 2022, 13:27 [IST]


Gujarati Blog Quotes by pinkal macwan | 111476035 | Free Quotes\nFree Gujarati Blog Quotes by pinkal macwan | 111476035\npinkal macwan 1 year ago\nરોજે રોજ પરિસ્થિતિ બગડતી જઈ રહી છે. લોકો આ મહામારીના સમયમાં આર્થિક અને માનસિક રીતે તૂટી રહ્યા �\n134 Views 1 Share\nરોજે રોજ પરિસ્થિતિ બગડતી જઈ રહી છે. લોકો આ મહામારીના સમયમાં આર્થિક અને માનસિક રીતે તૂટી રહ્યા છે. લોકો પોતાની મુશ્કેલીઓ કોઈની સાથે શેર કરવા ઈચ્છે છે પણ કદાચ ડરી રહ્યા છે કે રાખે ને કોઈ સમસ્યા થઈ જાય? કદાચ સામેવાળો મને શુ સમજશે? મને ના સમજે તો?\nતો મિત્રો હવે એવુ ના વિચારો. સમસ્યા છે તો ખુલ્લા મને કોઈને કહી દો. ને જો કોઈ સાંભળવા વાળું ના મળે તો એને લખો. કહી દેવાથી સમસ્યા દૂર ભલે ના થાય. પણ એનું જે દુઃખ છે એ જરૂર ઓછું થાય છે. બની શકે તો એવી જગ્યાએ લખો જ્યાં કોઈ એને વાંચી તમારી મદદ કરી શકે. દા:ત, ફેસબુક, માતૃભારતી, માતૃભારતી, ઈન્સ્ટાગ્રામ વગેરે. આજની સ્થિતિ જ એવી છે કે કોઈપણ નિરાશ થઈ જાય એમાં કોઈ શરમ કે સંકોચ ના અનુભવો. જો તમે બોલી શકો છો તો એ લોકો કરતા વધુ સ્ટ્રોંગ છો જે હારીને ગીવઅપ કરી રહ્યા છે. પોતાને ખતમ કરીને પોતે તો જતાં રહે છે પણ પાછળ બીજા લોકો માટે દુઃખ મુકતા જાય છે. તમને કોઈ તો ચોક્કસ મળી જશે જે તમારી સમસ્યાને સમજીને એનો ઉકેલ લાવવામાં તમારી મદદ કરે. પણ પ્લીઝ ચિંતા કે નિરાશામાં આવી જઈ કોઈ એવું કામ ના કરી બેસતાં જેના કારણે તમારા પોતાના લોકોને માટે સમસ્યાઓ ઉભી થાય.\nનિરાશા, હતાશા માણસને ડિપ્રેશન તરફ દોરી જાય છે. જ્યારે આવું કઈ લાગે તો એકલા ના રહો. સતત કુટુંબના સભ્યો, મિત્રો, પડોસીઓની સાથે રહો. ઘરના દરવાજા બારીઓ ખુલ્લી રાખી બહારની સુંદરતા અને પ્રકૃતિને અનુભવો. ટીવી પર ગીતો ચલાવો. ને છતાં સારું ના લાગે તો કોઈની સાથે તમારી સમસ્યા શેર કરો. મદદ જરૂર મળી જશે દોસ્તો. બસ તમારે બોલવું જરૂરી છે કેમકે તમારા બોલ્યાં વગર કોઈ તમારી સ્થિતિને સમજી નહિ શકે.\nને મિત્રો તમે પણ તૈયાર રહો. તમારી આજુબાજુ જુઓ કોઈ એકલું, ઉદાસ અને હતાશ દેખાય તો વાત કરવાનો પ્રયત્ન કરો. એ ભલે તમને અવગણે પણ તમે એને પૂરતો વિશ્વાસ આપવો કે એ પોતાની ઉદાસી તમારી સાથે શેર કરે. જો કોઈ નાની પણ સમસ્યા લઈને તમારી પાસે આવે તો અવગણો નહિ. ઘણીવાર નાની નાની વાતો ક્યારે મોટું સ્વરૂપ લઈ લે છે એ ખબર નથી પડતી. માટે નાનામાં નાની વાતને પણ સાંભળો રખે ને તમે કોઈના મદદગાર બની જાવ.\nતો મિત્રો Best Of Luck. એક નાનકડી મદદ કોઈનું જીવન બચાવી શકે છે. ને મદદ પૈસા કે વસ્તુઓ ની નથી કરવાની. માત્ર કોઈની વાત સાંભળવાની છે તમારો સમય આપી ને.


અનિલ દેશમુખ સુપ્રીમના શરણે, બોમ્બે હાઈકોર્ટના આદેશને પડકાર્યો – NET DAKIYA\nઅનિલ દેશમુખ સુપ્રીમના શરણે, બોમ્બે હાઈકોર્ટના આદેશને પડકાર્યો\nસીબીઆઈ તપાસના હાઈકોર્ટના આદેશને સુપ્રીમ કોર્ટમાં પડકાર્યો\nમહારાષ્ટ્રની ઉદ્ધવ ઠાકરે સરકારએ પૂર્વ ગૃહમંત્રી અનિલ દેશમુખ વિરુદ્ધ સીબીઆઈ તપાસના બોમ્બે હાઈકોર્ટના આદેશને સુપ્રીમ કોર્ટમાં પડકાર્યો છે. અનિલ દેશમુખે પણ સર્વોચ્ચ ન્યાયાલયનો દરવાજો ખખડાવ્યો છે.\nમહત્વનું છે કે મુંબઈ પોલીસના પૂર્વ કમિશનર પરમબીર સિંહે અનિલ દેશમુખ પર ભ્રષ્ટાચારના આરોપ લગાવ્યા હતા, તેના પર કોર્ટે સીબીઆઈ તપાસનો આદેશ આપ્યો છે. હાઈકોર્ટના આદેશ બાદ અનિલ દેશમુખે સોમવારે ગૃહમંત્રી પદેથી રાજીનામુ આપી દીધુ હતું.\nત્યારબાદ દેશમુખ દિલ્હી પહોંચ્યા હતા અને અહીં વરિષ્ઠ વકીલો સાથે મુલાકાત કરી હતી. હવે અનિલ દેશમુખે સુપ્રીમ કોર્ટનો દરવાજો ખખડાવ્યો છે.\nનોંધનિય છે કે, પરમબીર સિંહે 25 માર્ચે અનિલ દેશમુખ વિરુદ્ધ સીબીઆઈ તપાસની માંગની વિનંતી કરતા અરજી કરી હતી. તેમણે દાવો કર્યો હતો કે અનિલ દેશમુખે સસ્પેન્ડેડ પોલીસ અધિકારી સચિન વાઝે સહિત અન્ય પોલીસ અધિકારીઓને બાર અને રેસ્ટોરન્ટ પાસેથી 100 કરોડની વસૂલી કરવાનું કહ્યું હતું. દેશમુખે આ આરોપો નકારી દીધા હતા.\nતેના પર બોમ્બે હાઈકોર્ટે સોમવારે ચુકાદો આપ્યો અને સીબીઆઈ તપાસના આદેશ આપ્યા હતા. હાઈકોર્ટે કહ્યું કે, સીબીઆઈએ પ્રારંભિક તપાસ 15 દિવસની અંદર પૂરી કરવી પડશે અને પછી આગળની કાર્યવાહીનો નિર્ણય લેવો પડશે.\nકોર્ટે સોમવારે કહ્યું, અમે તે વાત પર સહમત છીએ કે અદાલતની સામે આવેલ આ અભૂતપૂર્વ મામલો છે. દેશમુખ ગૃહમંત્રી છે જે પોલીસનું નેતૃત્વ કરે છે.. સ્વતંત્ર તપાસ થવી જોઈએ. પરંતુ સીબીઆઈએ તત્કાલ FRI નોંધવાની જરૂર નથી.\nPrevપાછળગાંધીનગર મહાનગરપાલિકા માટે કોંગ્રેસે જાહેર કર્યો ચૂંટણી ઢંઢેરો\nઆગળઆગામી 10 એપ્રિલથી 14 એપ્રિલ સુધી હાઈકોર્ટ બંધ, વધતા સંક્રમણને લઇ લેવાયો નિર્ણયNext


આંદોલન કરવું અને અનુભવવું. (૨) – NET–ગુર્જરી\nPosted on બુધવાર, ઓગસ્ટ 31, 2011 સોમવાર, ઓક્ટોબર 22, 2018 by jugalkishorPosted in Jugalkishor, sampratTagged ahinsa, bhrshtachar, lakshya, lokpal, sadhanshuddhi, satya.\nપહેલાના Previous post: પ્રજા–આંદોલન : (૧)\nઆગામી Next post: ‘નિશાનચૂક માફ, નહિ માફ નીચું નિશાન !’ (પ્રજા–આંદોલન : ૩)\n2 thoughts on “આંદોલન કરવું અને અનુભવવું. (૨)”\nબુધવાર, ઓગસ્ટ 31, 2011 પર 14:32\nઆપની વાત સંપૂર્ણ સાચી છે. કોઈ પણ આંદોલન જો સાધન શુધ્ધિ અને લક્ષ્ય પ્રાપ્તિ ચૂકી જાય તો આખરે સમગ્ર સમાજ સાથે આંદોલનકર્તા અને આંદોલીત થતા તમામમાં ઘેરી હતાશા હાવી થઈ જવાની ભરપૂર સંભાવના રહે છે.\nબુધવાર, ઓગસ્ટ 31, 2011 પર 15:18\nવાંચીને વિચાર કરતાં કરી દે તેવું સરસ વિવરણ કર્યું છે.


જો તમારી સવાર ચા-કૉફી વગર પડતી નથી તો તમને હૉર્મોનલ ઇમ્બૅલૅન્સની તકલીફ હોઈ શકે\nYou are here :HOME >> LIFE >> HEALTH & LIFESTYLE >> જો તમારી સવાર ચા-કૉફી વગર પડતી નથી તો તમને હૉર્મોનલ ઇમ્બૅલૅન્સની તકલીફ હોઈ શકે\nઘણા લોકો છે જે સવારે ઊઠીને પણ એનર્જીથી ભરપૂર હોતા નથી અને એટલે જ તેમને ચા-કૉફી કે બીજા કોઈ એનર્જી ડ્રિન્કની મદદ લેવી પડે છે. આ અવસ્થા પાછળ તમારા શરીરમાં રહેલાં હૉર્મોન્સનું ઇમ્બૅલૅન્સ જવાબદાર છે. આજે જાણીએ હૉર્મોનલ ઇમ્બૅલૅન્સ હોય તો કયા પ્રકારનાં ચિહ્નો હોય જેનાથી ખબર પડે કે ઇમ્બૅલૅન્સ થયું છે\nહેલ્ધી વ્યક્તિ તેને જ માનવામાં આવે છે જે બૅલૅન્સમાં રહે છે. જો તમારું શારીરિક અને માનસિક બૅલૅન્સ જળવાઈ રહેતું હોય તો કોઈ રોગ તમારા શરીરમાં ઘર નહીં કરી શકે. આ બૅલૅન્સ શું છે? આ બૅલૅન્સમાં ઘણુંબધું આવી જાય છે, જેમાં એક મહત્વનું પરિબળ છે હૉર્મોન્સ. શરીરમાં હૉર્મોન્સનું ઘણું મહત્વ છે. સામાન્ય મૂડ જાળવવાથી લઈને વાળ ટકાવવા સુધી અને શુગરને ઠીક રાખવાથી લઈને શાંતિથી સૂવા માટે પણ આપણને હૉર્મોન્સની જરૂર રહે છે. હૉર્મોન્સનું કામ અતિ મહત્વનું છે અને જો એમાં કોઈ ગરબડ થાય તો શરીરમાં જે ઇમ્બૅલૅન્સ રચાય છે એને કારણે ઘણા રોગો શરૂ થઈ જતા હોય છે. આજે સમજીએ કે શરીરમાં જો હૉર્મોનલ ઇમ્બૅલૅન્સ રચાય તો કઈ રીતે ખબર પડે?\nહૉર્મોનલ ઇમ્બૅલૅન્સ એટલે શું?\nએસ્ટ્રોજન, ટેસ્ટોસ્ટેરોન, એડ્રિનલિન, ઇન્સ્યુલિન, પ્રોજેસ્ટેરોન, કૉર્ટિઝોલ જેવાં અલગ-અલગ ઘણાં હૉર્મોન્સ છે જે શરીરમાં જુદી-જુદી ગ્રંથિઓમાંથી ઉત્પન્ન થાય છે. આ દરેક હૉર્મોન શરીરનાં ઘણાં કામ સાથે સંકળાયેલાં હોય છે. હૉર્મોન્સ જુદી-જુદી ગ્રંથિમાં બનતાં હોય છે. જો એ જરૂર કરતાં વધુ બને કે પછી જરૂર કરતાં ઓછા પ્રમાણમાં બને તો એનું ઇમ્બૅલૅન્સ સર્જા‍ય છે. હૉર્મોન્સને લગતી જે સિસ્ટમ શરીરમાં કાર્યરત છે એને આપણે એન્ડોક્રાઇન સિસ્ટમ કહીએ છીએ. એમાં કોઈ પણ પ્રકારનું ડિસ્ટર્બન્સ સર્જા‍ય એટલે હૉર્મોન્સનું ઇમ્બૅલૅન્સ શરૂ થાય છે.\nઊથલપાથલ થાય કઈ રીતે?\nહૉર્મોનલ ઇમ્બૅલૅન્સ વધવાનું એક મુખ્ય કારણ સ્ટ્રેસ છે. આ સ્ટ્રેસ કઈ રીતે હૉર્મોન્સને ઇમ્બૅલૅન્સ કરે છે એ જણાવતાં મુંબઈના ઇન્ટિગ્રેટિવ અને લાઇફ-સ્ટાઇલ મેડિસિન-હોલિસ્ટિક ન્યુટ્રિશન અને purenutrition.mના ફાઉન્ડર લ્યુક કુટિન્હો કહે છે, ‘આપણા જીવનમાં વધતા રોજબરોજના સ્ટ્રેસને કારણે એડ્રિનલિન ગ્રંથિ વધુ પ્રમાણમાં કૉર્ટિઝોલ હૉર્મોનનું નિર્માણ કરે છે. જ્યારે શરીરમાં કૉર્ટિઝોલનું પ્રમાણ વધે છે ત્યારે થાઇરોક્સિન, DHEA અને ટેસ્ટોસ્ટેરોન જેવાં હૉર્મોન્સની સંખ્યા ઘટે છે. આપણા શરીરમાં એક સિસ્ટમ જ એવી બને છે કે એક હૉર્મોનની સંખ્યા વધે કે એની\nસાથે-સાથે બીજાં ૫-૭ જુદાં-જુદાં હૉર્મોન્સની સંખ્યા ઘટે છે. આ રીતે ઇમ્બૅલૅન્સ સર્જા‍ય છે. આમ જો બૅલૅન્સ જાળવવું હોય તો દરેક હૉર્મોનની સંખ્યા નિશ્ચિત જ હોવી જોઈએ અને એના પ્રમાણથી એ વધવું ન જોઈએ.’\nહૉર્મોનલ ઇમ્બૅલૅન્સ થયું છે એ ખબર કઈ રીતે પડે?\nઆપણું શરીર ભગવાને એવું બનાવ્યું છે કે મોટા ભાગે કંઈ ઊથલપાથલ થાય તો કોઈ ને કોઈ ચિહ્નો દ્વારા એ આપણને જાણ કરે છે. આ ચિહ્નોને ઓળખવાં મહત્વનાં છે. લ્યુક કુટિન્હો પાસેથી જાણીએ એનાં ચિહ્નો વિશે.\nસ્ત્રીઓમાં જો હૉર્મોનલ ઇમ્બૅલૅન્સ હોય તો સૌથી પહેલી અસર માસિક પર દેખાય છે. એનું માસિક અનિયમિત થઇ જાય અથવા એ દરમિયાન વધુ તકલીફો થાય. આજકાલ ૧૩-૧૪ વર્ષની છોકરીઓથી માંડીને ૩૫-૪૫ વર્ષની સ્ત્રીઓને પણ માસિક સ્માંબંધિત અનેક સમસ્યાઓ છે જેના મૂળમાં હોર્મોનલ ઇમ્બૅલૅન્સ રહેલું છે.\nઅમુક સ્ત્રીઓ એવી છે જેને ઘણા સમય કોશિષ કરવા છતાં બાળક ન થતું હોય અને ચેક કરાવે તો ખબર પડે છે કે તેમને હૉર્મોન્સ સંબંધિત તકલીફ છે. આમ ઇન્ફર્ટિલિટી પાછળનું કારણ પણ મોટા ભાગે હૉર્મોનલ ઇમ્બૅલૅન્સ જ હોય છે.\nકોઈ વ્યક્તિને માનસિક રોગ જેમ કે ડિપ્રેશન કે ઍન્ગ્ઝાયટી હોય તો આ રોગ પણ સૂચક છે કે તેને હૉર્મોન્સ સંબંધિત તકલીફ હોઈ શકે છે. વ્યક્તિને શાંત રાખવા અને ખુશ રાખવા માટે હૉર્મોન્સની ઘણી જરૂર પડે છે. મૂડ સ્વિન્ગ્સ અને ઇરિટેશન જો સતત રહેતું હોય તો પણ એવું બની શકે કે વ્યક્તિને હૉર્મોનલ ઇમ્બૅલૅન્સ હોય.\nજે વ્યક્તિનું એકદમ જ વજન ખૂબ વધી જાય અથવા તો વજન ઉતારવા માટે પ્રયત્ન કરે, પરંતુ એમાં સફળતા ન મળે એ વ્યક્તિને હૉર્મોનલ ઇમ્બૅલૅન્સ હોવાની પૂરી શક્યતા છે. થાઇરૉઇડ ગ્રંથિની તકલીફને કારણે વજન પર અસર થતી દેખાય છે. આ હૉર્મોન્સના ઇમ્બૅલૅન્સને કારણે એવું પણ બને છે કે વજન એકદમ જ ઊતરી જાય. તમે ખૂબ દૂબળા થઈ જાઓ.\nસતત આળસ અને થાક એ આજકાલ લોકોમાં ઘણાં સામાન્ય બનતાં જાય છે. એનાં ઘણાં કારણોમાં એક મહત્વનું કારણ હૉર્મોનલ ઇમ્બૅલૅન્સ છે. જો તમને સવારે ઊઠવા માટે એક કપ કૉફી કે ચાની જરૂર પડતી જ હોય એટલે કે ચા કે કૉફી વગર તમારી સવાર પડતી જ ન હોય તો એનો મતલબ એ છે કે તમને હૉર્મોનલ ઇમ્બૅલૅન્સ છે. મગજ અને શરીરને આગળ ધકેલવા માટે ચા કે કૉફી કે બીજાં એનર્જી પીણાંઓની જરૂર પડ્યા કરે એ સારી બાબત નથી. આજકાલ લોકો એને નૉર્મલ માને છે, પરંતુ એ નૉર્મલ છે નહીં.\nઆજકાલ ઘણા લોકો અપૂરતી ઊંઘનો શિકાર હોય છે. અપૂરતી ઊંઘ પાછળ મુખ્ય કારણ તરીકે હૉર્મોનલ ઇમ્બૅલૅન્સ રહેલું છે. એ બાબતે લોકો ઊંઘની ગોળીઓ લે છે, બીજા ઘણા પ્રયોગો કરે છે; પરંતુ હકીકત એ છે કે જ્યાં સુધી હૉર્મોનલ બૅલૅન્સ ન સર્જા‍ય ત્યાં સુધી અપૂરતી ઊંઘની સમસ્યા જડથી જતી નથી.\nસેક્સ માટેની ઇચ્છા ન થવી કે એ પ્રત્યે અરુચિ પાછળ પણ હૉર્મોનલ ઇમ્બૅલૅન્સ જવાબદાર હોઈ શકે છે. મોટા ભાગે સ્ત્રીઓમાં આ પ્રકારની તકલીફ મેનોપૉઝની આસપાસના સમયમાં, પ્રેગ્નન્સી દરમ્યાન, ડિલિવરી પછી જ્યારે સ્તનપાન કરાવતી હોય ત્યારે કે માસિકની આસપાસના સમયમાં આ તકલીફ જોવા મળે છે જે થોડા સમય પૂરતી હોય છે. એની મેળે બૅલૅન્સ સ્થપાય પછી વાંધો નથી આવતો, પરંતુ જો તમને સતત અને લાંબા સમય સુધી આ તકલીફ રહે છે તો હૉર્મોન્સને બૅલૅન્સ કરવાં અનિવાર્ય થઈ જાય છે.\nકોઈ પણ પ્રકારની પાચન સંબંધિત તકલીફો હોય; જેમાં ઍસિડિટી, બ્લોટિંગ, અપચો જેવી તકલીફો હોય તો એ તકલીફો પણ હૉર્મોનલ ઇમ્બૅલૅન્સ જ ગણાય છે.\nઆ સિવાય વાળ પાતળા થઈ જાય, ખૂબ ખરવા લાગે અને સ્કિન એકદમ નિસ્તેજ થઈ જાય તો પણ હૉર્મોનલ ઇમ્બૅલૅન્સની સમસ્યા હોઈ શકે છે. મોટા ભાગે પુરુષોને ૪૦ વર્ષની ઉંમર પછીથી માથે ટાલ પડવાનું શરૂ થાય છે. આ સમયે તેમના શરીરમાં જે પ્રકારનું ઇમ્બૅલૅન્સ સર્જા‍ય છે એની અસર સીધી વાળ પર દેખાય છે.\nઆ સિવાય જેમને ડાયાબિટીઝ છે એટલે કે શુગરની સમસ્યા છે એ રોગની પાછળ પણ હૉર્મોનલ ઇમ્બૅલૅન્સ જ જવાબદાર હોય છે. એટલે જ જે લોકો પ્રી-ડાયાબેટિક સ્ટેજ પર હોય છે તેમનાં હૉર્મોન બૅલૅન્સમાં કરીએ તો તેમને ડાયાબિટીઝથી બચાવી શકાય છે. જો તમારી શુગર ઉપર-નીચે થતી હોય તો એનું કારણ પણ હૉર્મોનલ ઇમ્બૅલૅન્સ જ હોય છે, કારણ કે શુગરને મૅનેજ કરતું હૉર્મોન ઇન્સ્યુલિન છે. ઇન્સ્યુલિન પૂરતી માત્રામાં ન બનતું હોય અથવા તો બનતું હોય છતાં કોષ એનો ઉપયોગ શુગરને વાપરવા માટે પૂરી રીતે ન કરી શકતા હોય તો ડાયાબિટીઝ સામે આવે છે.\n(આવતી કાલે આપણે જોઈશું કે હૉર્મોનલ ઇમ્બૅલૅન્સ પાછળનાં મુખ્ય કારણો કયાં છે અને એને ઠીક કરવા માટે આપણે શું કરી શકીએ.)